title: Puutarhateknikko

text: Varsinaisia puutarhaopistoja ja -kouluja ei enää ole vaan puutarhurin kolutusta järjestetään maa- ja metsätalousoppilaitoksissa, ammattiopistoissa esimerkiksi Mäntsälän ammattiopistossa, Hyriassa (Uudenmaan maaseutuoppilaitoksen yksikössä), Lepaan puutarhaoppilaitoksessa, ammattillisissa aikuiskoulutuskeskuksissa sekä lukuisissa muissa vastaavissa oppilaitoksissa. Puutarhuriksi voi opiskella myös oppisopimuskoulutuksena tai tutkinnon voi suorittaa näyttötutkintona.


title: Puutarhateknikko

text: Kuitenkin nykyisin puutarhateknikko nimitystä on "herätetty" henkiin ja joissakin oppilaitoksissa puutarhateknikkokoulutusta on annettu ammatillisena täydennyskoulutuksena koulutukseen pääsyvaatimuksena on ollut puutarhatalouden tai metsätalouden perustutkinto, koulutuksen kesto on vaihdellut lyhyistä kursseista pidempiin ja pisimmät ovat olleet vuoden mittaisa koulutuksia. Uudempi puutarhateknikko nimitys eroaa koulutusrakenteeltaan, entinen puutarhateknikkokoulutus oli rakenteeltaan nykyisen hortonomikoulutuksen kaltaista. Kun nykyiset puutarhateknikot keskittyvät kastelujärjestelmien suunnitteluun, puutarhakoneiden huoltoon ja kasvihuoneiden tekniikan suunnitteluun ja huoltoon, kun taas puutarhataloutta opiskelleitten hortonomien osaamisalueeseen kuuluu kasvien viljely, kasvatus ja hoito. Hortonomit toimivat usein puutarha-alan työnjohtotehtävissä. Maisemasuunnittelua opiskelleet hortonomit ovat töissä suunnittelupuolella.


title: Suomen sotilassoittokunnat

text: Suomen sotilassoittokunnat ovat Suomen puolustusvoimiin kuuluvia sotilasoittokuntia. Niitä on kaikkiaan 6 ja niistä 5 on koottu palkatusta henkilökunnasta ja yksi varusmiehistä. Soittokuntien koko vaihtelee 15 henkilöstä 100 henkilöön.


title: Suomen sotilassoittokunnat

text: Sotilassoittokuntien kunniamarssi on Bernhard Crusellin säveltämä "Crusellin marssi".


title: Suomen sotilassoittokunnat

text: Osana puolustusvoimauudistusta sotilassoittokuntien määrä väheni 13:sta kuuteen vuonna 2014.Lakkautettiin 1. tammikuuta 2014:


title: Emmeline Pankhurst

text: Emmeline Pankhurst (o.s. "Goulden", 15. heinäkuuta 1858 – 14. kesäkuuta 1928) oli brittiläinen naisten äänioikeuden puolesta taisteleva nainen (suffragetti). Siihen tarkoitukseen hän perusti 1903 järjestön "Women's Social and Political Union" (WSPU). Järjestö käytti väkivaltaisia keinoja, ja Pankhurst joutui useita kertoja vankilaan. Hänen tyttärensä oli suffragetti Christabel Pankhurst.


title: Emmeline Pankhurst

text: Emmeline Pankhurstin vanhemmat Robert ja Sophie Jane Goulden olivat poliittisesti valveutuneita ja kannattivat naisten äänioikeutta, vaikka he tosin suhtautuivat naisten koulutukseen välinpitämättömästi, eikä oman perheen tyttärien koulutuksesta huolehdittu samalla tavalla kuin poikien. Hän kävi kuitenkin paikallista sisäoppilaitosta ja pääsi myöhemmin jatkamaan opintojaan Pariisin École normale de Neuillyyn. Hän avioitui lakitieteen tohtori Richard Pankhurstin kanssa, ja he saivat viisi lasta. Richard Pankhurst kuoli 1898.


title: Emmeline Pankhurst

text: Aviopari toimi aktiivisesti politiikassa. Richard Pankhurst pyrki useita kertoja parlamenttiin, ja Emmeline Pankhurst tuki hänen poliittista uraansa. Miehensä kuoleman jälkeen hän ryhtyi jatkamaan miehensä työtä politiikan parissa. 1903 hän perusti kahden tyttärensä Christabel ja Sylvian kanssa WSPU:n. Järjestö toimi hyvin näkyvästi ja käytti väkivaltaisiakin toimintamuotoja. Ensimmäinen maailmansodan aikana WSPU muuttui naisten puolueeksi, Women's Party, joka ajoi naisten tasa-arvon edistämistä, ja Pankhurst osallistui sotaponnisteluihin. Muu naisliike ajoi rauhan asiaa. Vuonna 1918 saivat yli 30-vuotiaat naiset Britanniassa äänioikeuden, ja siitä kymmenen vuoden kuluttua äänioikeusikäraja laskettiin 21 vuoteen.


title: Emmeline Pankhurst

text: Myöhempinä vuosinaan Pankhurst hylkäsi vasemmistolaisuuden ja liittyi 1926 konservatiivipuolueeseen, mikä sai brittiläisen feministisen liikkeen vieroksumaan häntä. Hänen jo alun alkaen horjuva terveytensä kärsi vankilajaksoista, ja hän kuoli juuri ennen kuin olisi täyttänyt 70.


title: Emmeline Pankhurst

text: Vuonna 2015 ensi-iltansa sai Sarah Gavronin ohjaama elokuva "Suffragette", jossa Pankhurstia näyttelee kolmesti Oscar-palkittu Meryl Streep.


title: Akrofobia

text: Akrofobia on korkeiden paikkojen pelko, eräs fobia. Kyseessä on neuroottinen häiriö. Akrofobiikolle on ominaista korkeiden paikkojen välttäminen.


title: Proosaruno

text: Proosaruno on säkeisiin jakamaton eli proosan muotoon asemoitu runo. Modernin proosarunon isänä pidetään ranskalaista Charles Baudelairea. Suomessa 1950- ja 1960-luvuilla läpimurtonsa tehneistä kirjailijoista proosarunoja ovat julkaisseet muun muassa Risto Ahti, Väinö Kirstinä, Jyrki Pellinen, Mirkka Rekola, Kalevi Seilonen ja Marja-Liisa Vartio.


title: Proosaruno

text: 2000-luvulla on Suomessa alettu puhua uudesta proosarunobuumista, jonka keskeisiä vaikuttajia ovat olleet Markku Paasonen ja Saila Susiluoto.


title: Etäsukukieli

text: Suomen kielen ja muiden itämerensuomalaisten kielten näkökulmasta etäsukukielet tarkoittavat kaikkia uralilaiseen kielikuntaan kuuluvia kieliä, jotka eivät ole itämerensuomalaisia. Itämerensuomalaisista kielistä käytetään toisinaan nimitystä "lähisukukielet".


title: Etäsukukieli

text: Etäsukukielten ryhmiä ovat:


title: Rave

text: Rave (joskus ravebileet tai reivit) on nimitys koko yön kestäville musiikkitapahtumille, joissa DJ ja live-esiintyjät soittavat elektronista tanssimusiikkia tanssivalle yleisölle. Nimitys tuli käyttöön 1980-luvun lopussa tarkoittamaan acid housen ympärille kehittynyttä kulttuuria, johon usein liitettiin erilaiset huumeet, pääasiassa ekstaasi.


title: Rave

text: Raven alkuaikoina tapahtumille oli tyypillistä laittomuus ja suusta-suuhun-mainostus muun muassa lentolehtisten ("flyereiden") avulla.


title: Rave

text: Alkuaikojen laittomien tapahtumien ja elektronisen tanssimusiikin läpilyömisen jälkeen Euroopan radiosoittolistoillakin soitettiin tunnettujen ravemuusikoiden ja -kokoonpanojen, kuten WestBamin, The Prodigyn ja The Shamenin, musiikkia ja järjestettiin valtavia ravejuhlia esimerkiksi jäähalleissa sekä ulkoilmassa, muun muassa Mayday ja vuosittainen katujuhla Love Parade Berliinissä.


title: Rave

text: Suomeen rave rantautui vuonna 1989, ja alkuaikojen vaikuttajia olivat muun muassa Hyperdelic Housers, F-Clef sekä DJ:t Eliot Ness, Jokke ja Ender.


title: Elton John (albumi)

text: Elton John on Elton Johnin vuonna 1970 julkaistu toinen studioalbumi ja hänen varsinainen läpimurtoalbuminsa. Ensimmäinen single ”Border Song” ei menestynyt musiikkimarkkinoilla, mutta albumi sai suurimmalta osalta hyvät arvostelut ja myi suhteessa hyvin. Sen tekemiseen oli budjetoitu 6 000 puntaa, mutta rahaa kului lopulta 10 000 puntaa. Seuraava single oli ”Take Me to the Pilot”, jonka B-puoli ”Your Song” nousi kymmenen kärkeen sekä Britanniassa että Yhdysvalloissa.


title: Elton John (albumi)

text: Kaikki kappaleet kirjoittanut Elton John ja Bernie Taupin.


title: WestBam

text: WestBam (oikealta nimeltään Maximilian Lenz) (s. 4. maaliskuuta 1965, Münster, Länsi-Saksa) on yksi maailman tunnetuimmista DJ:stä ja elektronisen tanssimusiikin tuottajista. Hän on DJ Dickinä tunnetun Fabian Lenzin veli.


title: WestBam

text: WestBam kuului ensimmäisen Berliinissä järjestetyn Love Parade -katujuhlan esiintyjiin vuonna 1989 ja pani veljensä sekä Marushan kanssa alulle Mayday-tapahtumien sarjan.


title: WestBam

text: Levy-yhtiö Low Spirit on WestBamin perustama. Hän on myös esiintynyt Suomessa useita kertoja.


title: Antti Raita

text: Antti Raita (27. huhtikuuta 1883 Kaarina – 1. toukokuuta 1954 Turku) oli suomalainen pankkimies ja kunnallisneuvos, joka syntyi Kaarinan kuntaan tuolloin kuuluneella Nummenpakalla. Hänen nimeään kantaa Turussa niin sanottu Antintalo, joka on osa keskustan kauppakeskus Hansakorttelia.


title: Antti Raita

text: Raita, joka otti sukunimensä käyttöön vuonna 1899, oli perustamassa Turun Työväen Säästöpankkia ja toimi alusta alkaen pankin hallintoelimissä, vuodesta 1946 alkaen hallituksen puheenjohtajana. Vuodesta 1918 lähtien hän istui Turun kaupunginvaltuustossa ja sittemmin myös kaupunginhallituksessa. Hän oli Turun yliopiston perustamiskokouksessa, johon otti osaa noin 50 henkeä, sekä mukana Turun kauppakorkeakoulun perustamisessa, ja Teräsrautelan kaupunginosan historiassa hänet mainitaan alueen perustajana.


title: Antti Raita

text: Muurarin opissa nuorena työskennellyt Raita omisti Turun keskustassa useita rakennuksia. Eerikinkatu 15:ssä sijaitsevat rakennukset hän osti vuonna 1916, ja tontin kadunpuoleinen liikerakennus sai 1960-luvulla nimekseen Antintalo. Vuonna 1917 hän osti Piikkiön Niemenkulmalta Krapilan tilan ja ryhtyi harjoittamaan maataloutta. Vuonna 1920 hän osti Luolalan kartanon Naantalista ja keskittyi siellä karjanhoitoon.


title: Antti Raita

text: Antti Raidan äiti Wilhelmina Antintytär oli syntyisin Marttilasta. Raidan isä Henrik Juhonpoika kuoli hänen ollessaan alle vuoden vanha. Hänen veljistään Kaarlo Ahto oli merikapteeni ja merenkulun ylitarkastaja.


title: Wilhelm Tell (ooppera)

text: Wilhelm Tell ("Guillaume Tell") on Gioachino Rossinin säveltämä nelinäytöksinen ooppera. Teoksen libreton kirjoittivat Victor-Joseph Étienne de Jouy ja Hippolyte Louis Florent Bis. Perustana libretolle oli Friedrich Schillerin näytelmä "Wilhelm Tell" sekä Jean Pierre Claris de Florianin kertomus "Guillaume Tell ou La Suisse libre". Teoksen kantaesitys oli 3. elokuuta 1829 Pariisin oopperassa.


title: Wilhelm Tell (ooppera)

text: "Wilhelm Tell" on ranskalaisen grand opéran merkkiteoksia. Rossini löysi teoksessa uuden tyylin, jota hän ei kuitenkaan jatkanut, sillä "Wilhelm Tell" jäi Rossinin viimeiseksi oopperaksi. Orkesterin käytössä on vaikutteita Étienne Méhulilta ja Carl Maria von Weberiltä. "Wilhelm Tell" oli mallina useille Giuseppe Verdin oopperoille ja niiden baritionipäähenkilöille (Wilhelm Tellin osa on baritoni), muun muassa Rigoletolle (oopperassa "Rigoletto"), Lunalle ("Trubaduuri") ja Germontille ("La Traviata"). Itävaltalainen esteetikko ja musiikkikirjailija Eduard Hanslick katsoi "Sevillan parturin" säveltäjän esiintyneen nyt entistä paljon syvällisempänä ja vakavampana taiteilijana, ja katsoi Rossinin tyylissä tapahtuneen muutoksen olleen vertaansa vailla taidemusiikin historiassa.


title: Wilhelm Tell (ooppera)

text: "Wilhelm Tell" on Rossinin 38. ja viimeinen ooppera. Teoksen ilmestymisen jälkeen Rossini lopetti säveltämisen lähes kokonaan ja eli loppuelämänsä toimettomana. Tälle on esitetty useita syitä: on sanottu, että Rossinin terveydentila olisi ollut huono. On myös ehdotettu, että hän aavisti, että hänen ylivoimansa oopperan alalla loppuisi ja että Giacomo Meyerbeerin suosio nousisi. Vuonna 1830 tapahtuneen heinäkuun vallankumouksen myötä Kaarle X menetti valtansa ja Rossinin sopimus Pariisin oopperan kanssa mitätöityi. Sopimuksen mukaan Rossini olisi tehnyt oopperalle viisi uutta teosta. "Wilhelm Tell" oli ensimmäinen ja seuraavaksi olisi ollut vuorossa "Faust". On ehdotettu, että kun sopimus mitätöityi, Rossini menetti kiinnostuksensa. On myös sanottu, että Rossini ja muut säveltäjät pitivät "Wilhelm Telliä" Rossinin mestariteoksena ja Rossini katkeroitui, kun yleisö ei ollut siitä vaikuttunut.


title: Wilhelm Tell (ooppera)

text: Monien Rossinin oopperoiden alkusoitot ovat tunnetumpia kuin varsinaiset teokset ja useita hänen oopperoidensa alkusoittoja esitetään konserteissa ikään kuin itsenäisinä orkesteriteoksina. "Wilhelm Tellin" alkusoitto on Rossinin tunnetuin alkusoitto.


title: Wilhelm Tell (ooppera)

text: "Wilhelm Tell" on kaikista oopperoista pisimpiä; sen esittäminen kokonaisuudessaan kestää noin kuusi tuntia. Tästä syystä siitä on yleensä saatu kuulla vain otteita. Suomessa "Wilhelm Telliä" ei ole esitetty.


title: Wilhelm Tell (ooppera)

text: "Wilhelm Tellin" roolit:


title: Wilhelm Tell (ooppera)

text: Oopperan kuoro esittää hoviväkeä, sanansaattajia, paašeja, sotilaita, Gesslerin vartijoita, metsästäjiä, maalaisväkeä ja kansaa.


title: Wilhelm Tell (ooppera)

text: Ooppera sijoittuu 1200-luvun Urin kantoniin, Sveitsiin.


title: Wilhelm Tell (ooppera)

text: Rossinin oopperoiden alkusoitot ovat tunnetumpia kuin varsinaiset teokset ja useita hänen oopperoidensa alkusoittoja esitetään konserteissa ikään kuin itsenäisinä orkesteriteoksina. "Wilhelm Tellin" alkusoitto on Rossinin tunnetuin alkusoitto. Motiivin puolesta alkusoitto on riippumaton oopperasta.


title: Wilhelm Tell (ooppera)

text: Alkusoiton johdanto viittaa nuoren Arnoldin rakkauteen itävaltalaistyrannin siskoon, Mathildeen. Johdannossa soi viisi sooloselloa, jotka patarumpujen ukkosenjyrinä kahdesti keskeyttää. Ukkonen on tavallinen ilmiö Sveitsin vuoristoissa ja tässä se symbolisoi sveitsiläisten raivoa sortajan ikeen alla. Ukkonen väistyy ja englannintorvi soittaa "Ranz des vachesin". Huilu kaikuu englannintorven perässä ja myöhemmin huilu tuo linnunlaulumaisen lisän perinteisen alppitorven kutsuun. Idyllin rikkoo trumpetilla annettu merkkiääni, jota seuraa reipas laukka, joka symbolisoi sveitsiläisten syöksyä kohti vapautta.


title: Wilhelm Tell (ooppera)

text: Tämä Rossinin ooppera on pituudestaan huolimatta äänitetty melko useasti. Lähes kaikista äänityksistä on saatavana nykyaikainen CD-äänite, joka on pääsääntöisesti laajuudeltaan vähintään 3 CD-levyä.


title: Kirsti Tulonen-Seppänen

text: Kirsti Marketta Tulonen-Seppänen (o.s. Tulonen) on eläkkeellä oleva toimittaja ja kirjailija. Hän oli vuodesta 1970 töissä Yleisradion Koulu-TV:ssä ja käsikirjoitti sekä ohjasi useita Koulutelevision ohjelmia, kuten "Robotti von Rosenbergin tutkimukset", "Kuka minä olen?", "Kertomuksia kaatopaikalta" ja "Me vehkeilijät".


title: Kirsti Tulonen-Seppänen

text: Vuonna 2006 opetusministeriö myönsi Tulonen-Seppäselle Tiedonjulkistamispalkinnon "Ullakkokomppania"-näytelmäsarjasta.


title: Kirsti Tulonen-Seppänen

text: Tulonen-Seppänen on poliitikko Esko Seppäsen puoliso, ja taikuri Iiro Seppäsen äiti.


title: David Levi

text: David Levi (s. 1962 Tel Aviv) on israelilaissyntyinen yhdysvaltalainen pokeriammattilainen. Hän on ollut aktiivinen turnauspelaaja 1990-luvun puolivälistä lähtien. Ennen pokeriuraansa Levi pelasi ammatikseen jalkapalloa.


title: David Levi

text: Jalkapallouran kariuduttua polvivammaan Levi muutti Los Angelesiin, jossa hän tutustui pokeriin. Hävittyään aluksi lähes kaikki rahansa käteispeleissä, hänestä kehittyi hyvä turnauspelaaja. Menestyttyään Levi muutti Las Vegasiin, jossa on asunut muun muassa ystävänsä Amir Vahedin kanssa.


title: David Levi

text: Vuonna 1997 Levi voitti National Championship Of Pokerin 500 dollarin limit hold'em -turnauksen. Sen jälkeen hän on voittanut isoissa turnauksissa lähes vuosittain. Huhtikuussa 2002 hän voitti Bellagion kasinolla 3 100 dollarin no limit hold'em -turnauksen, jonka ykköspalkinto oli 159 468 dollaria. Joulukuussa 2003 Levi oli ykkönen Bellagion Five-Diamond World Poker Classicin 1 500 dollarin limit hold'em -kisassa, jonka voittaja ansaitsi 144 917 dollaria. Kalifornian osavaltion pokerimestaruuskilpailuissa 2004 Levi voitti 2 500 dollarian no limit hold'em -turnauksen.


title: David Levi

text: World Series of Pokerissa Levin paras sijoitus on kolmas, jonka hän saavutti $ 1,500 Razz -tapahtumassa vuonna 2002. Vuonna 2006 hän ansaitsi 50 000 dollarin sisäänoston H.O.R.S.E.-turnauksen 14. sijallaan 137 280 dollaria.


title: David Levi

text: Maaliskuussa 2007 Levi voitti 1 000 dollarin no limit hold'em -turnauksen The Wynn Classic -tapahtumassa Las Vegasissa. World Poker Tourilla Levin paras sijoitus on kolmas, jonka hän saavutti toukokuussa 2007 WPT:n mestaruusturnauksessa. Levi ansaitsi Shawn Buchananin voittamassa turnauksessa 229 540 dollaria. Joulukuussa 2005 WPT:n Five Diamond World Poker Classicissa Levi oli yhdeksäs (palkkio 112 695 dollaria).


title: David Levi

text: Elokuussa 2007 Levin pokeriuran turnausansiot ylittivät 2,6 miljoonaa dollaria.


title: Giovanni Papini

text: Giovanni Papini (9. tammikuuta 1881 Firenze Italia – 8. heinäkuuta 1956 Firenze, Italia) oli italialainen toimittaja, esseisti, kriitikko ja kirjailija.


title: Giovanni Papini

text:
Firenzessä syntyneestä Papinista, tuli aikakauslehti "Leonardon" ja sitten "L'Anima" ja "La Voce" -lehtien toimittaja 1910-luvun alussa. Hän perusti myös itse "Laberce" -nimisen lehden (1913-1915), joka oli futurismin kannattaja, ja 1919-1920 "La vera Italia" -lehden. Nuoruuden ateismista Papini kääntyi katoliseksi.
1930-luvulla hän läheni fasismia ja kannatti antisemitismiä. Euroopan Kirjailijaliiton varapuheenjohtajana hän toimi vuodesta 1942. Fasistisen hallinnon romahdettua (1943) Papini vetäytyi fransiskaaniluostariin La Vernaan.


title: Giovanni Papini

text: Papinin pääteoksena pidetään ironista itsetilitysromaania "Un uomo finito" (1912). Hänen teoksiaan ovat muun muassa seuraavat:


title: Tomas Ledin

text: Tomas Ledin (s. 25. helmikuuta 1952 Rätan) on ruotsalainen laulaja, lauluntekijä, kitaristi ja tuottaja. Suomessa hänet tunnetaan erityisesti vuoden 1982 hitistään "Sommaren är kort", jota soitetaan radioissa usein kesäisin.


title: Tomas Ledin

text: Ledin on ollut yksi Ruotsin suosituimmista levyttävistä artisteista jo 1970-luvulta lähtien. Vuonna 1980 hän sijoittui ykköseksi ruotsalaisessa Melodifestivalen-laulukilpailussa. Samana vuonna hän edusti Ruotsia Euroviisuissa kappaleella "Just Nu".


title: Tomas Ledin

text: Vuonna 1982 Ledin julkaisi dueton "Never Again" yhdessä ABBA-tähti Agnetha Fältskogin kanssa. Kappale nousi listasijalle yksi Chilessä ja oli suosittu ympäri Eurooppaa.


title: Tomas Ledin

text: Ledin on ollut vuodesta 1983 naimisissa levy-yhtiöjohtaja Marie Ledinin kanssa, joka on Stig Anderssonin tytär.


title: Serenity (Kotipellon albumi)

text: Serenity on Kotipelto-yhtyeen kolmas studioalbumi. Se julkaistiin Suomessa 11. huhtikuuta 2007 Kotipellon oman High and Loud -levy-yhtiön kautta ja muualla maailmassa 20. huhtikuuta 2007 AFM:n kautta. Albumi nousi Suomen virallisen listan sijalle 8.


title: Serenity (Kotipellon albumi)

text:
"Serenity" on Kotipellon albumeista ensimmäinen, jossa kussakin instrumentissa kuullaan vain yhtä soittajaa. Rumpuja soittaa Thunderstonen Mirka Rantanen ja koskettimia Children of Bodomin Janne Wirman, jotka soittivat myös Kotipellon kahdella edellisellä albumilla. Sitten edellisen "Coldness"-albumin jälkeen mukaan ovat liittyneet myös Stratovariukseen pestattu basisti Lauri Porra ja aikaisemmin muun muassa Nylon Beatin taustayhtyeessä soittanut kitaristi Tuomas Wäinölä. Wäinölä on osallistunut kahden kappaleen säveltämiseen, muutoin albumi on Kotipellon itsensä säveltämä ja sanoittama.
__notoc__
Kappaleesta "Sleep Well" julkaistiin single ja kuvattiin musiikkivideo. Kappale kuultiin myös "V2 – Jäätynyt enkeli" -elokuvan tunnuskappaleena.


title: Serenity (Kotipellon albumi)

text: Albumin julkaisun jälkeen Kotipelto yhtyeineen tekee Euroopan-kiertueen yhdessä Chris Cafferyn kanssa.Single julkaistiin 10. tammikuuta 2007 ja sijoittui Suomen singlelistalla parhaimmillaan sijalle viisi. Nimikappaleesta kuvattiin myös musiikkivideo, jossa vierailee näyttelijä Jussi Lampi ja nähdään leikkeitä elokuvasta "V2 – Jäätynyt enkeli". "Te amaré" on espanjankielinen ja akustinen versio varsinaisen albumin kappaleesta "After the Rain", ja on julkaistu vain tällä singlellä.


title: Henry Lindelöf

text: Henry Mikael Lindelöf (s. 6. tammikuuta 1953 Porvoo) toimi Loviisan kaupunginjohtajana 1990–2002 ja Kotkan kaupunginjohtajana vuosina 2002–2018. Hän on valmistunut Tampereen yliopistosta hallintotieteiden maisteriksi vuonna 1976. Lindelöf on puoluekannaltaan sosiaalidemokraatti.


title: Henry Lindelöf

text: Lindelöf toimi Hangon kaupungin henkilöstösihteerinä 1977–1978, Porvoon apulaiskaupunginsihteerinä 1978–1980, kunnallisen työmarkkinalaitoksen yleissihteerinä 1980–1990 ja Loviisan kaupunginjohtajana 1990–2002. Hän oli vuonna 2007 ehdolla myös Lahden kaupunginjohtajaksi, mutta hävisi ratkaisevassa äänestyksessä kokoomuslaiselle Jyrki Myllyvirralle äänin 34–25. Lindelöfin valintaa tuki Lahden kaupunginvaltuuston sosiaalidemokraattinen ryhmä.


title: Henry Lindelöf

text: Lindelöfiä arvosteltiin kotkalaisten keskuudessa kaupungin varojen tuhlailusta.


title: Henry Lindelöf

text: Lindelöfillä on vaimo, aikuinen tytär ja aikuinen poika. Lindelöf on kapteeniluutnantti.


title: Reb Beach

text: Richard Earl "Reb" Beach (s. 31. elokuuta 1963, Pittsburgh) on yhdysvaltalainen rock-kitaristi.


title: Reb Beach

text: Beach on vaikuttanut yhtyeissä Winger, Dokken ja Whitesnake. Hän on lisäksi saavuttanut mainetta sessiomuusikkona ja soittanut Alice Cooperin ja Fionan taustayhtyeissä.


title: Reb Beach

text: Beach kuului Wingerin alkuperäisjäseniin 1980-luvun lopulla ja soitti siinä, kunnes yhtye hajosi 1990-luvun kuluessa. Hän perusti vielä vuonna 2005 uuden yhtyeen nimeltään The Mob.


title: Reb Beach

text: Beach on muiden projektiensa ohessa julkaissut sooloalbumin "Masquerade" (2001).


title: Lena Horne

text: Lena Mary Calhoun Horne (30. kesäkuuta 1917 New York, Yhdysvallat – 9. toukokuuta 2010 New York, Yhdysvallat) oli yhdysvaltalainen jazzlaulaja, näyttelijä ja tanssija. Hän esiintyi ja levytti pitkällä urallaan yhdessä monien jazzin suurmiesten kuten Artie Shaw’n, Teddy Wilsonin, Billy Strayhornin ja Duke Ellingtonin kanssa. Horne esiintyi myös useissa musikaaleissa, mutta ei afroamerikkalaisen taustansa vuoksi saanut koskaan pääroolia . Hänen tunnetuin hittinsä lienee 1940-luvulla levytetty ”Stormy Weather”.


title: Lena Horne

text: Lena Horne esiintyi Suomessa Hesperia Night Clubissa marraskuussa 1977. teki hänen konsertistaan televisio-ohjelman, joka esitettiin TV1:ssä ensi kerran 15. tammikuuta 1978. Ohjelman ohjasi Erkki Pohjanheimo.


title: Mount Robson

text: Mount Robson tai Robson Peak on Kanadan puoleisten Kalliovuorten korkein vuori. Se on 3 954 metriä korkea ja sijaitsee Kanadan Brittiläisessä Kolumbiassa. Nykyisen nimensä vuori sai vuonna 1915. Se nimettiin 1700-1800-luvuilla eläneen skotlantilais-kanadalaisen turkiskauppiaan Colin Robertsonin mukaan.


title: Gyllene Tider

text: Gyllene Tider (GT) on ruotsalainen popyhtye, joka perustettiin vuonna 1977. Yhtye on tunnettu Skandinaviassa erityisesti hitistään ”Sommartider”, jota soitetaan radioissa usein loppukeväisin ja alkukesästä. Yhtyeen kappaleille on ominaista tarttuvat kertosäkeet ja kepeät sanoitukset.


title: Gyllene Tider

text: Vuonna 1977 Per Gessle tapasi Mats Perssonin, joka oli tuohon aikaan Audiovisuellt Angrepp -yhtyeen jäsen. He päättivät perustaa duon, Grape Rockin. Myöhemmin siihen liittyivät Micke Andersson, Anders Herrlin ja Göran Fritzon, jolloin kvintetti oli syntynyt. Nimeksi he vaihtoivat Gyllene Tider.


title: Gyllene Tider

text: Vuonna 1978 yhtyeestä oli jo tullut paikallinen kuuluisuus Halmstadissa, jossa he olivat pitäneet joulukonsertteja. Gyllene Tider julkaisi vinyylilevyn nimeltä "Billy", joka myi noin 900 kappaletta. Yhtye saavutti Ruotsissa suuren suosion vuonna 1980, kun pitkäsoitto "Gyllene Tider" julkaistiin. Suurin hitti levyltä oli "Flickorna på TV2". Toinen albumi, "Moderna Tider", julkaistiin vuonna 1981 ja myös se menestyi hyvin. Sitä täydensi suuri keikkakiertue, jonka yhtye teki Ruotsissa. Seuraavana vuonna julkaistiin kolmas pitkäsoitto, "Puls", joka sisälsi yhtyeen suurimman hitin "Sommartider" ja "Flickan i en Cole-Porter-sång".


title: Gyllene Tider

text: Yhtye yritti lyödä itsensä läpi Amerikan markkinoilla, missä he julkaisivat Roxetten nimen alla albumin "Heartland", mutta yritys epäonnistui ja albumin myyntiluvuksi jäi noin 8 000 kappaletta. Gyllene Tider hajosi virallisesti vuonna 1985. Seuraavina vuosina julkaistiin muutamia kokoelmalevyjä ja yhtye kokosikin rivinsä joidenkin keikkakiertueiden ajaksi, joista suosituin oli comeback-kiertue Återtåget vuonna 1996.


title: Gyllene Tider

text: Vuonna 2004 Gyllene Tider julkaisi 25-vuotispäivänsä kunniaksi uuden albumin ensimmäistä kertaa kahteenkymmeneen vuoteen ja lähti suurelle kesäkiertueelle, joka kesti heinäkuusta elokuuhun. Keikkakiertue, jota kutsuttiin nimellä GT25, oli suuri menestys, sillä ihmiset saapuivat suurin joukoin keikoille ympäri Ruotsia. Esimerkiksi Ullevi-stadionille Göteborgiin kokoontui lähes 60 000 fania seuraamaan livekonserttia.


title: Beniamino Andreatta

text: Beniamino Andreatta (11. elokuuta 1928 Trento – 26. maaliskuuta 2007 Bologna) oli italialainen taloustieteilijä ja poliitikko.


title: Beniamino Andreatta

text: Andreatta oli vasemmistolainen kristillisdemokraatti ja yksi Italian kansanpuolueen perustajista 1994.


title: Beniamino Andreatta

text: Andreatta istui parlamentissa 1976–1992 ja 1994–1996. Hän oli myös europarlamentaarikko vuosina 1984–1989 ja Euroopan kansanpuolueen varapuheenjohtaja 1984–1987.


title: Beniamino Andreatta

text: Andreatta oli aktiivinen maansa politiikassa ja oli uransa aikana useita kertoja ministerinä. Hän vietti kuitenkin viimeiset vuotensa koomassa ja menehtyi Bolognassa 2007.


title: Satusuomalainen

text: Satusuomalainen oli vuonna 2006 järjestetty Yleisradion kilpailuohjelma jossa katsojat saivat valita äänestämällä kaikkien aikojen kuvitteellisen suomalaisen hahmon.


title: Satusuomalainen

text: Äänestäminen tapahtui joko soittamalla tai tekstiviestein. Ensin katsojat äänestivät 49 annetusta ehdokkaasta (omaa, listalta puuttuvaa ehdokastakin sai äänestää) kahdeksan hahmoa jatkoon. Toisella kierroksella näistä kahdeksasta hahmosta valittiin neljä eniten ääniä saanutta 24. elokuuta, 2006 järjestettyyn finaaliin, jonka aikana annettujen äänien perusteella valittiin Satusuomalainen. Finaalissa eniten ääniä sai Rölli.


title: Satusuomalainen

text: Toiselle kierrokselle valittiin kahdeksan hahmoa.Finaali esitettiin suorana Yle TV1-kanavalla Aleksanterin teatterissa. Yhteensä äänestyskierroksen ja finaalin aikana annettiin 43 450 ääntä.


title: Rotumääritelmä

text: Rotumääritelmä kertoo mahdollisimman tarkasti, millainen tietyn eläinrodun edustajan tulisi olla. Rotumääritelmässä annetaan usein yksityiskohtainen ulkonäön kuvaus. Muita rotumääritelmissä määriteltyjä ominaisuuksia ovat muiden muassa luonne ja liikkeet.


title: Rotumääritelmä

text: Rotumääritelmiä on laadittu ihmisen jalostamille eläimille: näitä ovat esimerkiksi kanat (ja muut tuotantoeläinlajit), koirat (ja muut lemmikkieläinlajit) sekä hevoset (ja muut veto- ja kantojuhtina käytettävät lajit).


title: Rotumääritelmä

text: Eläinten kasvatuksessa sekä kasvattajien että näyttelyiden ulkomuototuomarien tulisi tavoitella rotumääritelmän ihannetta. Lopullisena tavoitteena on, että kaikki saman rodun yksilöt kaikkialla maailmassa näyttäisivät ihanteelliselta rotunsa edustajalta ja käyttäytyisivät rotuihanteen mukaan.


title: Rotumääritelmä

text: Rotumääritelmä kuvailee rodun ihanneyksilön ja luettelee ominaisuuksia eli niinkutsuttuja virheitä, joita rodun edustajalla ei tule olla. Jos eläimellä on niin sanottu "hylkäävä virhe", sitä ei hyväksytä rodun rekisteriin tai kantakirjaan. Tämä yleensä tarkoittaa myös sitä, ettei myöskään sen jälkeläistä hyväksytä roturekisteriin. Hylkäävät virheet liittyvät usein eläimen ruumiilliseen tai henkiseen terveyteen (esimerkiksi luonnevirheet, epämuodostumat), mutta usein myös puhtaasti ulkonäöllisiin piirteisiin kuten väriin. Rotumääritelmässä voidaan mainita myös "vältettäviä" virheitä, joiden perusteella eläintä ei torjuta roturekisteristä, mutta jotka laskevat eläimen jalostuksellista arvoa.


title: Orgship

text: Orgship on brittiläisen Solar Questin vuonna 1994 ilmestynyt esikoisalbumi. Albumin tyylilaji on ambient.


title: Orgship

text: Kolmella levyn kappaleella kuullaan myös Kirsty Hawkshaw'n laulua.


title: Orgship

text: Albumin kappale "Save the Whale" julkaistiin singlenä yhteisprojektina The Arcin ja Avalonin kanssa.


title: Gottfried Heinrich Pappenheim

text:
Gottfried Heinrich Pappenheim (29. toukokuuta 1594 Treuchtlingen, Baijeri – 17. marraskuuta 1632 Leipzig) oli saksalainen sotapäällikkö, ratsuväen kenraali ja Pappenheimin kreivi. Hän sai sotamarsalkan arvon 1630. Hänet tunnetaan kolmikymmenvuotisesta sodasta keisarin sotapäällikkönä.
Pappenheim kunnostautui Valkeavuoren taistelussa katolisen liigan armeijassa ja sai mainetta kyrassieerirykmentin komentajana. Hän taisteli myös Lombardiassa ja kukisti vuonna 1626 Itävallassa talonpoikien kapinan. Sitten hän oli Pohjois-Saksassa Wallensteinin ja sen jälkeen Tillyn alipäällikkö. Hän osallistui Magdeburgin valloitukseen 1631 ja Breitenfeldissä hän vaikutti osaltaan Tillyn tappioon.


title: Gottfried Heinrich Pappenheim

text: Pappenheim kaatui Lützenin taistelussa 1632. Hänen taskustaan löytyi Wallensteinin kirje, jossa hänen käskettiin lähteä taistelukentälle, missä hänet sitten ammuttiin.


title: Gottfried Heinrich Pappenheim

text: Pappenheimiin viittaava sanonta "tuntea pappenheimilaisensa" tarkoittaa omiensa tuntemista ja on peräisin Friedrich Schillerin näytelmästä "Wallensteinin kuolema".


title: Dugny

text:
Dugny [] on Pariisin koillinen esikaupunkialue 12,4 kilometrin päässä Pariisin keskustasta. Sen asukasluku on 10 505. Le Bourget’n lentoasema ja Ranskan suurin ilmailu- ja avaruusalan museo Musée de l’Air et de l’Espace ja Charles de Gaullen kansainvälinen lentoasema sjaitsevat lähellä Dugnytä.
Dugnyssä ei ole metro- tai RER-asemaa, mutta lähin sellainen sijaitsee Le Bourget’ssa 2,8 kilometrin päässä Dugnystä.


title: Ildebrando Pizzetti

text: Ildebrando Pizzetti (20. syyskuuta 1880 – 13. helmikuuta 1968) oli italialainen taidemusiikin säveltäjä.


title: Ildebrando Pizzetti

text: Pizzetti syntyi Parmassa. Hän sai varhaista pianonsoiton opetusta isältään ja pääsi myöhemmin Parman konservatorioon.


title: Ildebrando Pizzetti

text: Pizzetti johti uransa aikana Firenzen ja Milanon konservatorioita. Hän opetti mm. Mario Castelnuovo-Tedescoa, Olga Rudgea sekä Franco Donatonia ja toimi myös musiikkikritiikkona.


title: Ildebrando Pizzetti

text: Pizzetti kuoli Roomassa 1968. Hänen sävellystuotantoonsa kuuluu mm. konserttoja, kamarimusiikkia, "Messa di Requiem" ja oopperoita.


title: Turun Suomalainen Yliopistoseura

text: Turun Suomalainen Yliopistoseura on Turun yliopiston yhteydessä toimiva yhdistys. Se perustettiin 4. marraskuuta 1917 järjestämään varojen keräystä suomenkielisen yliopiston perustamiseksi Turkuun. Nykyisin yhdistyksellä on noin 1200 jäsentä ja sen toimintaan kuuluu muun muassa apurahojen jakamista ja erilaisten yliopiston toimintaan liittyvien tilaisuuksien järjestämistä.


title: Turun Suomalainen Yliopistoseura

text: Turun Suomalainen Yliopistoseura on yksi Suomen vanhimmista yhdistyksistä, ja sen järjestysnumero yhdistysrekisterissä on 12.


title: Turun Suomalainen Yliopistoseura

text: Turun Suomalainen Yliopistoseura perustettiin keräämään varoja suomalaisen yliopiston perustamista varten vuonna 1917. Keskeisiä henkilöitä seuran toiminnassa olivat tuolloin muun muassa Uuden Auran päätoimittaja, filosofian maisteri K. N. Rantakari, tuolloinen lakitieteen kandidaatti T. M. Kivimäki ja hovioikeuden presidentti Aleksi Käpy.


title: Turun Suomalainen Yliopistoseura

text: Vallalla olleen suomalaisuusaatteen värittämän sivistystahdon auttamana kymmenen miljoonan markan suuruinen keräystavoite saavutettiin muutamassa vuodessa. Lahjoittajia kertyi lopulta 22 040. Yliopisto perustettiin vuonna 1920 nimellä Turun Suomalainen Yliopisto.


title: Turun Suomalainen Yliopistoseura

text: Yliopistoseura vastasi yliopiston alkuvuosina sen taloudesta ja hallinnosta. Vuonna 1927 seura luopui sille kuuluvasta määräämisoikeudesta yliopiston asioissa ja luovutti koko omaisuutensa Turun yliopiston hallintaan. Yliopistosta tehtiin itsenäinen säätiö, jonka hallitukseen tuli kuulumaan kolme Turun Suomalaisen Yliopistoseuran valitsemaa jäsentä.


title: Turun Suomalainen Yliopistoseura

text: Yliopistosta irtautumisen jälkeen Turun Suomalainen Yliopistoseura jatkoi yliopiston tukemista. Mm. 1940-luvun lopulla seura järjesti rahankeräyksen, jonka tavoitteena oli saada yliopistolle oma kirjastorakennus. Vaikka keräys ei saavuttanutkaan tavoitteitaan, oli se Yliopistoseuran viimeinen merkittävä suora tuki yliopiston rakentamiselle. Varat kirjaston rakentamiseen yliopisto sai Karl Joutsenen huomattavasta testamenttilahjoituksesta.


title: Turun Suomalainen Yliopistoseura

text: Vuonna 1954 Turun Suomalainen Yliopistoseura luopui oikeudestaan valita edustajansa yliopiston hallintoon. 1950-luvun aikana yhdistyksen toiminta väheni ja vuonna 1960 sen toiminnassa oli mukana enää 32 henkilöä.


title: Turun Suomalainen Yliopistoseura

text: 1960-luvulla Yliopistoseuran toiminta elpyi. Jäsenmäärä kasvoi, ja muun muassa neljäsataa yliopiston perustamiskeräyksen lahjoittajaa kutsuttiin ainaisjäseniksi. Vuonna 1977 seuraan kuului jo noin 2500 jäsentä. Yhdistys alkoi jälleen tukea yliopiston ja ylioppilaskunnan toimintaa muun muassa perustamalla Turun Yliopistoon nimeään kantavan tieteellisen tukirahaston.


title: Turun Suomalainen Yliopistoseura

text: Seuran alaisuuteen siirtyi 1974 Turun kesäyliopisto, jonka taustayhteisönä seura toimi vuoden 1998 loppuun asti.


title: Turun Suomalainen Yliopistoseura

text: Vuonna 1977 julkistettiin pitäjänneuvos Valto Takalan tekemä merkittävä testamenttilahjoitus, jonka arvo tuolloin oli yli 1,5 miljoonaa markkaa. Testamenttilahjoitus mahdollistaa edelleen merkittävien apurahojen jakamisen opiskelijoille ja nuorille tutkijoille.


title: Turun Suomalainen Yliopistoseura

text: Turun Suomalainen yliopistoseura ei enää herättele yliopistohenkeä yhtä intomielisillä kokouksilla ja propagandalla kuin alkuaikoinaan ennen sotia. Seura toimii sääntöjensä mukaisesti Turun yliopiston hyväksi monin tavoin niin aatteellisesti kuin taloudellisestikin ja tukee yliopistokulttuuria. Se julkaisee mm. historiakirjallisuutta, on elvyttänyt publiikkiperinteen, konservoinut yliopiston lipun ja hankkinut "Phoenix Universitatis Turkuensis" -kunniamerkin. Seura pitää tärkeänä tehtävänään toimimista yhdyssiteenä jäsenistönsä ja yliopiston välillä. Seuran järjestämien retkien ja tilaisuuksien lisäksi se julkaisee kaksi kertaa vuodessa ilmestyvää "Phoenix"-jäsenlehteä.


title: Turun Suomalainen Yliopistoseura

text: Seura jakaa apurahoina vuosittain n. 43 000 euroa. Syksyisin palkitaan ansioituneita väitöskirjoja ja keväisin jaetaan apurahoja graduntekijöille ja nuorille tutkijoille Valto Takalan rahastosta.


title: Turun Suomalainen Yliopistoseura

text: 90. juhlavuotenaan vuonna 2007 seura muun muassa keräsi muistitietoa Turun yliopistosta eri vuosikymmeniltä ja järjestää juhla- ja esitelmätilaisuuksia.


title: Turun Suomalainen Yliopistoseura

text: Vuonna 2017 Yliopistoseura juhlii 100-vuotista historiaansa näyttävästi erilaisin juhlamenoin. Keväällä 2017 järjestettiin Turussa ja maakunnassa kiertänyt näytelmähanke Eläköön 22040!, joka käsitteli Turun Suomalaisen Yliopiston perustamiseen johtanutta kansalaiskeräystä. Teatteriprojekti kiersi Turussa, Uudessakaupungissa, Salossa ja Loimaalla. Juhlavuoden kunniaksi Yliopistoseura myös alkuaikojen perinteitä kunnioittaen järjesti jäsenhankintakampanjan ja lahjoitti jokaisen vuoden 2017 toukokuun loppuun mennessä liittyneen henkilöjäsenen tai yhteisöjäsenen ensimmäisen jäsenmaksun Turun yliopiston varainhankintaan. Tukeakseen ja kunnioittaakseen akateemisen tutkimuksen merkitystä Turussa Yliopistoseuran jakaa juhlavuotensa huipentumana Phoenix-tiedepalkinnon uutta luovalle tutkimukselle.


title: Turun Suomalainen Yliopistoseura

text: Hoitokunnan puheenjohtajat


title: Turun Suomalainen Yliopistoseura

text: Johtokunnan/hallituksen puheenjohtajat:


title: Turun Suomalainen Yliopistoseura

text: Neuvottelukunnan puheenjohtajat:


title: Turun Suomalainen Yliopistoseura

text: Toiminnanjohtajat:


title: Dave Colclough

text: David ”Dave” E. Colclough (4. maaliskuuta 1964 Carmarthen, Wales – 18. lokakuuta 2016) oli walesilainen pokeriammattilainen. Hänen lempinimensä oli ”El Blondie”.


title: Dave Colclough

text: Ennen tuloaan pokeriammattilaiseksi Colclough työskenteli tietokoneohjelmoijana. Hän oli mukana tekemässä muun muassa FIFA Soccer Manageria. Colcloughin työnantajia olivat muun muassa posti, National Health Service, Inland Revenue ja Fujitsu. Hän jätti alan vuoden 2000 WSOP:n jälkeen.


title: Dave Colclough

text: Colcloughia pidettiin yhtenä maailman parhaista omahanpelaajista. Hän menestyi kuitenkin muissakin pokerimuodoissa.


title: Dave Colclough

text: Colclough tuli Britteinsaarilla tunnetuksi "Late Night Poker" -ohjelman myötä. Viidennellä tuotantokaudella hän oli mukana finaalissa. Omien sanojensa mukaan Colclough olisi voittanut WSOP-rannekkeen vuonna 2000, mutta teki pelissä sopimuksen (”diilin”) ja antoi sen pois (luultavasti $2,000 pot limit hold’em -turnauksessa, jossa sijoittui tuloksissa toiseksi). Tämän jälkeen hän siirtyi ammattilaiseksi.


title: Dave Colclough

text: Vuonna 2003 Colclough valittiin vuoden pelaajaksi Euroopassa. Tuona vuonna hän voitti turnaukset Dublinissa, Wienissä, Corkissa, Pariisissa ja Walsallissa (Midland Masters, jonka ykköspalkinto oli 54 000 puntaa). Hän oli myös WSOP:n $ 1,500 Limit Omaha -kisan kakkonen.


title: Dave Colclough

text: Vuonna 2004 Dave Colclough oli finaalipöydässä World Poker Tourin Pariisin osakilpailussa. Hän ansaitsi kuutostilastaan 84 890 euroa. Samana vuonna hän oli Euroopan pokerimestaruuskilpailujen voittaja 2 000 punnan no limit hold’em -turnauksessa ja ansaitsi 100 000 puntaa. Euro Finals of Poker 2004:ssa Colclough oli ykkönen omaha-turnauksessa ja kakkonen hold’em-kilpailussa. Palkintosummat olivat 71 000 ja 41 800 euroa. Menestyksekkääseen vuoteen mahtui myös WSOP:n nelostila Chau Giangin voittamasta $ 2,000 Pot Limit Omaha -turnauksesta.


title: Dave Colclough

text: Vuonna 2005 Colclough oli kolmas World Heads Up Poker Championships -kisassa Barcelonassa ja ansaitsi 20 000 euroa. Samana vuonna hänet valittiin Bruce Atkinsonin European Poker Players Hall of Fameen.


title: Dave Colclough

text: Vuonna 2006 Colclough avasi oman nettipokerihuoneensa, BlondePoker.comin. Tammikuussa 2009 hänen pokeriuransa turnausansiot ylittivät 2,4 miljoonaa dollaria.


title: Dave Colclough

text: Dave Colclough asui Birminghamissa. Hänellä oli Siam-niminen tytär ensimmäisen vaimonsa Annan kanssa. Hän oli myöhemmin naimisissa entisen mallin ja televisiojuontajan Rhowena Colcloughin (omaa sukua MacCuish, s. 1. huhtikuuta 1980) kanssa. Rhowena Colclough pelasi televisioidussa Poker Dome Challenge -kilpailussa vuonna 2006.


title: Heikki Repo

text: Heikki Feodor Repo (käytti myös salanimeä Esko Kivi, 3. elokuuta 1888 Liperi – 5. joulukuuta 1935 Moskova) oli kuuluisin niin sanotuista punaisista jääkäreistä.


title: Heikki Repo

text: Suutari Repo saapui Saksaan Lockstedtin leirille 7. heinäkuuta 1916. Jääkäripataljoona 27 oli tässä vaiheessa jo lähtenyt Saksan itärintamalle, joten sinne Repo ei joutunut. Repo ei sopeutunut sotilaselämään ja hänet komennettiin syksyllä 1916 Suomeen värväriksi. Koska Repo oli sosialisti, hänen uskottiin onnistuvan värväämään työläisiä. Suomen viranomaiset olivat saaneet vihiä Saksasta salaa tulleesta jääkäriryhmästä. Kun jääkärit majoittuivat Simon Maaninkajärvellä metsäsaunalle, oululaisten poliisien ja venäläisten sotilaiden osasto hyökkäsi heidän kimppuunsa 11. joulukuuta 1916. Tässä Simon kahakassa kaatui Saksaan värvätty jääkäriehdokas ja jääkärit Repo ja Sven Weckström jäivät vangiksi. Repo ja Weckström vietiin Oulun lääninvankilaan.


title: Heikki Repo

text: Venäjän maaliskuun 1917 vallankumouksen jälkeen Repo ja Weckström vapautettiin. Yhdessä Pietarin Špalernajan vankilasta vapautettujen jääkärien kanssa he matkustivat takaisin Saksaan. Kevättalvella 1917 he liittyivät itärintamalta selustaan Libauhun vedettyyn Jääkäripataljoona 27:ään, jossa Repo osallistui kesä-heinäkuussa perustetun pataljoonaneuvoston toimintaan. Repoa juhlittiin Simon kahakassa kunnostautuneena sankarina.


title: Heikki Repo

text: Revosta tuli "työläisjääkäreiden toimeenpanevan komitean" puheenjohtaja 9. syyskuuta 1917. Komitea oli perustettu samana päivänä ja siihen kuului sekä jääkäreitä että aliupseereita. Komitea ilmoitti perustavansa toimintansa sosialidemokraattisen puolueen tavoitteisiin.


title: Heikki Repo

text: Kun jääkärien pääjoukko lähti Suomeen helmikuussa 1918, työläisjääkärit jäivät Saksaan. He yrittivät vaikuttaa siihen, ettei Saksa lähettäisi sotilaita Suomeen. Kesällä 1918 Saksassa oli vielä noin 300 jääkäriä.


title: Heikki Repo

text: Repo perusti yhdessä Neuvosto-Venäjän rauhanneuvotteluvaltuuskunnan mukana tulleiden suomalaisten Väinö Pukan ja Mauno Heimon kanssa "Berliinin komitean", josta tuli Suomen Kommunistisen Puolueen perustamisen jälkeen "SKP:n Berliinin komitea". Komitea yritti suostutella Saksassa olevia jääkäreitä vallankumouksen riveihin ja jäämään Saksaan.


title: Heikki Repo

text: Repo yritti syksyllä 1918 hankkia Tukholmasta laivan, jolla Saksassa olleet jääkärit olisi voitu kuljettaa Pietariin. Se ei kuitenkaan onnistunut. Työläisjääkärit kotiutettiin Suomeen. Repo jäi Tukholmaan ja pyrki värväämään jääkäreitä SKP:n palvelukseen. Hän perusti Ruotsiin muuttaneiden ja paenneiden suomalaisten keskuuteen "Suomen punaisen kaartin Ruotsin pataljoonan" (SPKRP) osastoja ja ohjasi niiden toimintaa. Repo kirjoitti salanimellä ”Esko Kivi” yhdessä jääkäri Syväjärven kanssa vallankumouksellisille tarkoitettuja harjoitusoppaita, joilla oli viattomilta kuulostavat nimet "Mehiläishoidon opas" ja "Kansan laulukirja". Näitä oppaita toimitettiin salaa Suomeen.


title: Heikki Repo

text: Kun vallankumous Suomessa ei näyttänyt etenevän, Repo siirtyi vuonna 1920 Venäjälle. Hän kävi Pietarin Kansainvälisen sotakoulun, osallistui 1921 Kronstadtin kapinan kukistamiseen ja taisteli talvella 1921–1922 Itä-Karjalassa Toivo Antikaisen johtamissa hiihtojoukoissa. 1921 Repo julkaisi Suomen Työmies -lehdessä oman kuvauksensa Simon kahakasta ja myöhemmin 1920-luvulla hän julkaisi muistelmat toiminnastaan jääkäriliikkeessä. Repo opiskeli vuosina 1929–1930 Lännen vähemmistökansallisuuksien yliopistossa ja piti siellä myös esitelmiä jääkäriliikkeestä.


title: Heikki Repo

text: Lopulta Repo joutui Stalinin puhdistusten uhriksi. Häntä pidettiin Kullervo Mannerin oppositioryhmän jäsenenä ja hänen epäiltiin olevan ulkomaisen tiedustelupalvelun agentti. Repo tuomittiin kuolemaan yhdessä Väinö Pukan ja Einari Laaksovirran kanssa ja heidät teloitettiin 5. joulukuuta 1935.


title: Nizar al-Hindawi

text: Nizar Nawwaf al-Mansur al-Hindawi (arabiaksi: نزار نواف منصور الهنداوي) (s. 1954 Baqura, Jordania) oli jordanialainen terroristi, joka yritti räjäyttää israelilaista El Al lentokonetta Heathrowin lentokentällä 17. huhtikuuta vuonna 1986. Al-Hindawi pakkasi morsiamensa Anne Mary Murphyn laukkuun pommin. Israelin turvamies löysi sen ennen kuin se ehti räjähtää.


title: Nizar al-Hindawi

text: Al-Hindawi syntyi Baqurassa, Jordaniassa Genesaretinjärven eteläpuolella. Toimittajanuransa aikana hän muutti vuonna 1979 Ammanista Lontooseen.


title: Nizar al-Hindawi

text: Oikeudenkäynnin aikana al-Hindawi kertoi menneensä vuonna 1985 Syyriaan, jossa sai maan turvallisuuspoliisilta käskyn pommittaa El Alin lentokonetta. Kun al-Hindawi sai pommit Lontooseen, hän sujautti ne morsiamensa laukkuun tämän tietämättä. Turvatarkastuksessa El Alin turvamies löysi pommin. Poliisi alkoi heti etsiä al-Hindawia, ja hänet pidätettiin samana päivänä. Oikeudenkäynnissä hänet tuomittiin vankeuteen 45 vuodeksi. Tuomio on Englannin pisin. Al-Hindawi sai anoa huhtikuussa 2001 ehdollista vankeutta, mutta sisäministeri hylkäsi anomuksen.


title: Persistence of Time

text: Persistence of Time on metalliyhtye Anthraxin viides pitkäsoitto, joka julkaistiin vuonna 1990. Monet fanit ja kriitikot pitävät albumia yhtyeen parhaana. Albumin musiikki on teknisempää ja progressiivisempaa aiempiin verrattuna. Se on myös myynyt kultaa Yhdysvalloissa. Albumi oli laulaja Joey Belladonnan viimeinen studioalbumi Anthraxin kanssa ennen 2011 julkaistua Worship Musicia.


title: Persistence of Time

text: Kaikki kappaleet kirjoittanut Anthrax, ellei toisin mainittu.


title: Persistence of Time

text: Japanin bonusraita


title: Australianpelikaani

text: Australianpelikaani ("Pelecanus conspicillatus") on suuri vesilintu, joka on levinnyt laajalti Australian rannikolle, Uuteen-Guineaan, Fidžille sekä Indonesian muutamiin osiin.


title: Australianpelikaani

text: Australianpelikaani on keskikokoinen pelikaani. Se on pääosin valkoinen, sekä musta siivillä. Vaalea, vaaleanpunainen nokka on valtava, myös muihin pelikaaneihin verrattuna.


title: Tuntematon kapinallinen

text: Tuntematon kapinallinen tai Tankkimies (eng. Tank man) on nimitys miehelle, joka pysäytti 19 Kiinan armeijan panssarivaunua Taivaallisen rauhan aukion mielenosoituksissa vuonna 1989. Tapahtuma saatiin videoitua ja siitä otettiin useita valokuvia, minkä ansiosta tapahtuma levisi nopeasti länsimaisessa mediassa. Kuuluisimman kuvan tapahtumasta otti yhdysvaltalainen valokuvaaja Jeff Widener.


title: Tuntematon kapinallinen

text: Tankkimiehestä tiedetään hyvin vähän. Brittilehti "Sunday Express" on arvellut, että hän olisi 19-vuotias kiinalainen opiskelija Wang Weilin, mutta tiedot ovat epävarmoja. Ei myöskään tiedetä, miten miehen kävi Taivaallisen rauhan aukion tapahtumien jälkeen. Eräiden tietojen mukaan hänet teloitettiin muutama viikko mielenosoitusten jälkeen. Toiset lähteet kertovat, että hän olisi yhä elossa ja piileskelisi jossakin Kiinan sisämaassa tai Taiwanissa.


title: Tuntematon kapinallinen

text: Yhdysvaltalainen viikkolehti "Time" liitti vuonna 1998 tuntemattoman kapinallisen luetteloonsa ”sadasta 1900-luvun vaikutusvaltaisimmasta ihmisestä”.


title: Ulkomuototuomari

text: Ulkomuototuomari (eli lyhyemmin "tuomari") arvostelee koiran koiranäyttelyssä. Hän arvostelee ensin jokaisen koiran yksittäin (laatuarvostelu) ja sijoittaa kilpailuluokkaan päässeet koirat haluamaansa järjestykseen. Laatuarvostelussa tuomari katsoo ensin koirien yleisvaikutelmaa ja sitten tutkii jokaisen koiran rakenteen ja liikkeet.


title: Ulkomuototuomari

text: Jokaisen maan kennellitto sekä rotujärjestöt kouluttavat ulkomuototuomareita Kansainvälisen kennelliiton FCI:n vaatimusten mukaan. Pätevyys saavutetaan kullekin rodulle erikeen. Kaikkien rotujen arvosteluoikeudet omaavasta tuomarista käytetään nimitystä allrounder. Suomessa on noin 200 ulkomuototuomaria.


title: Ulkomuototuomari

text: Näyttelystä ulkomuototuomarille maksetaan ainoastaan päiväraha ja matkat kotoa näyttelypaikalle.


title: Sormien ojentaja

text: Sormien ojentaja () on sormia ojentava lihas. Se lähtee olkaluun päässä sijaitsevasta ojentajalisäkkeesta ja kiinnittyy pitkien jänteiden välityksellä sormien luihin ("phalanx distalis"). Sormien ojentaja ei ojenna peukaloa.


title: Stupify

text: Stupify on ensimmäinen single yhtyeeltä Disturbed. Single on albumilta "The Sickness", ja se julkaistiin vuonna 2000.


title: Stupify

text: Singlestä on tehty yksi remix, joka kuullaan "Little Nicky" -elokuvassa. Tämän lisäksi singlestä on olemassa akustinen versio Stupify (Rare Acoustic Version).


title: Isandlwanan taistelu

text: Isandlwanan taistelu käytiin zulujen ja Ison-Britannian joukkojen välillä vuonna 1879. Taistelu opetti siirtomaavaltioille olla aliarvioimatta alkuasukaskansojen kykyä taistella vastaan.


title: Isandlwanan taistelu

text: Länsimaiden sodankäynti vaikutti ylivertaiselta 1800-luvun lopulle tultaessa. Eurooppalaiset hallitsivat suurinta osaa maapalloa, Aasiasta Afrikkaan. Eurooppalaiset käyttivät tykistöä, kivääreitä, konekivääreitä ja järjestivät huoltonsa taitavasti. Kaksi taistelua 1870-luvulla kuitenkin kolautti eurooppalaisten itsevarmuutta. Kesäkuussa 1876 everstiluutnantti Custer miehineen tuhottiin Little Bighornin taistelussa, kun nämä olivat hyökänneet siouxleiriä vastaan. Kolmea vuotta myöhemmin vielä suurempi tuho kohtasi brittejä, jotka olivat sentään rakentamassa imperiumia. Etelä-Afrikassa he joutuivat vastakkain vain keihäin aseistautuneiden alkuasukkaiden kanssa.


title: Isandlwanan taistelu

text: Ennen hollantilaisten ja brittien tuloa paikalliset kansat olivat kärsineet zulujen hyökkäyksistä. Zulut olivat voimakas ja sotaisa kansa, joka oli luonut laajan kuningaskunnan. Transvaalin buuriasukkaat taistelivat maan omistuksesta zulujen kanssa 1870-luvulla zulukuningas Cetshwayota vastaan. Aluksi britit tukivat zuluja, mutta kun Transvaal alistettiin brittiläiseen imperiumiin, pidettiin parempana puolustaa buureja ja niinpä britit ryhtyivät vastustamaan zuluja. Joulukuussa 1878 Cetshwayolle lähetettiin uhkavaatimus, jollaista hän ei voinut brittien mielestä hyväksyä. Siitä britit saivat tekosyyn edetä Zulumaahan tammikuussa 1879.


title: Isandlwanan taistelu

text: Brittijoukkoja komensi lordi Chelmsford. Hän komensi noin 5000 britin ja 8000 alkuasukasliittolaisen joukkoja, joka aloitti etenemisensä Zulumaahan 11. tammikuuta 1879. Hänen miehensä olivat aseistautuneet uusimmilla aseilla. Cetshwayolla oli 40 000 soturin joukko, joka oli aseistautunut keihäin. Kuningas tajusi, ettei voittaisi brittejä muuten kun nopealla yllätyshyökkäyksellä.


title: Isandlwanan taistelu

text: Chelmsfordin suunnitelmana oli vallata Zulumaan pääkaupunki Ulund suurella pihtiliikkeellä. Tämän tehdäkseen hän hajotti miehensä kolmeen rykmenttiin , mutta samalla heikensi sen kokonaisvahvuutta. Chelmsford pystytti leirin Isandlwanan jyrkän vuoren juurelle 20. tammikuuta. Hän komensi nyt suoraan 24. rykmenttiä, 3600 miestä. Tiedustelijat kertoivat, että zulut kokoontuivat lähelle. Chermsford päätti kohdata heidät kahden päivän päästä ennen aamunkoittoa, puolella miehistä. Hän jätti 1700 miestä leiriin ja lähti toisen puolikkaan kanssa. Huomattavasti suurempi noin 20 000 zulun joukko siirtyi nyt brittien sivustan ympärille ja kätkeytyi maastoon noin kahdeksan kilometrin päähän Isandlwanasta.


title: Isandlwanan taistelu

text: Zulut aloittivat hyökkäyksen puolikuun muodostelmassa. Aluksi näytti, että brittien tulivoima hoitaisi tehtävänsä, kun zulut piiloutuivat tulitusta onkaloihin. Yllättäen he alkoivat edetä kävelyvauhtia huutaen taisteluhuutonsa "uSuthu!" ja rynnistivät hurjina brittien kimppuun. Britit joutuivat paniikkiin ja pakenivat leirilleen zulujen seuratessa perässä. Pian zulut saartoivat britit. Molemmille osapuolille aiheutui raskaita tappioita, kunnes lopulta zulujen lukumääräinen ylivoima toi voiton. Eloonjääneet britit yrittivät pakoon polkua pitkin, mutta zulut tukkivat pakotien. Ketään ei säästetty, vaikka britit pyysivät armoa. Yli 1200 brittiä ja heidän alkuasukasliittolaistaan tapettiin polulle. Taistelu oli ohi.


title: Isandlwanan taistelu

text: Muutama sata brittiä ja itse lordi Chelmsford selvisivät taistelusta. Lordi kokosi kaikki joukkonsa ja tappio kostettiin vuoden loppuun mennessä, kun zulut lyötiin ja lopullisesti. Isandlwana antoi kuitenkin esimakua tuleville koville siirtomaataisteluihin Etelä-Afrikassa.


title: Isandlwanan taistelu

text: Taistelusta on tehty ainakin kaksi elokuvaa. "Zulu" (1964) kertoo itse taistelusta ja "Taistelu aamunkoitteessa" (Zulu Dawn, 1979) myös sitä edeltäneistä tapahtumista.


Turun yliopiston ympäristöntutkimuskeskus (lyh. TYYK) on yksi Turun yliopiston erillislaitoksista. Se koostuu kolmesta yksiköstä: Utsjoella sijaitsevasta Lapin tutkimuslaitos Kevosta, Saaristomeren tutkimuslaitoksesta ja Satakunnan ympäristöntutkimuslaitoksesta.


title: Turun yliopiston ympäristöntutkimuskeskus

text: Lapin tutkimuslaitos Kevo on vuonna 1954 perustettu tutkimusasema, jolla suoritetaan ekologista, ympäristötieteellistä ja maantieteellistä tutkimusta.


text: Saaristomeren tutkimuslaitoksessa tutkitaan monitieteellisesti Itämeren ja erityisesti Saaristomeren alueita. Tutkimuksen lisäksi laitoksen toimintaan kuuluu mm. meriympäristön tilan pitkäaikaisseuranta.


text:
Saaristomeren tutkimuslaitoksella on vuonna 1964 perustettu tutkimusasema Seilin saaressa Nauvossa.
Tutkimuslaitoksella on lisäksi toimisto- ja tutkijatilat sekä laboratoriotila Turussa Yliopistonmäellä.


text: Tutkimuslaitoksella on ollut tutkimusasema myös Lohmin saaressa Korppoossa. Asema perustettiin vuonna 1958. Aseman kiinteistö on myyty yksityiselle ostajalle vuonna 2008.


text: Satakunnan ympäristöntutkimuslaitos tekee monitieteellistä perus- ja palvelututkimusta. Se perustettiin vuonna 1989 Reposaaren sahan entisen konttorirakennukseen Poriin.


title: Vieques

text: Vieques on oman kuntansa muodostava Puerto Ricon saari. Se sijaitsee pääsaaresta itään ja jakautuu seitsemään alueeseen ja keskus Isabel Segundaan.


title: Vieques

text: Viequesin alkuperäisiä asukkaita olivat Etelä-Amerikasta saapuneet intiaanit. Simón Bolívar vieraili saarella 1816, ja Viequesin kaupungin perustajana pidetään vuonna 1823 sinne saapunutta Teófilo José Jaime María Le Guillouta.


title: Vieques

text: Viequesin väkiluku on noin 8 950 (2015) ja pinta-ala 131,49 km².


title: Vieques

text: Nimi Vieques on väännös tainonkielisestä sanasta "bieque", joka tarkoittaa pientä maata. Viequesin saaren taino-intiaanit taipuivat Espanjan siirtomaahallinnon valtaan Puerto Ricon alkuperäisasukkaista viimeisinä. Espanjalaiset lähettivät saarelle rekikuntia kukistamaan tainojen kapinoita, mutta eivät koskaan perustaneet pysyviä sotilastukikohtia saarelle. Tästä syystä saaresta tulikin merirosvojen ja salakuljettajien tukikohta, jollaisena se säilyi aina 1800-lukuun saakka.


title: Vieques

text: Vuonna 1811 Puerto Ricon kuvernööri Salvador Meléndez suoritutti useita sotilasoperaatioita saaren rikollisia vastaan, jotta se voitaisiin liittää kiinteäksi osaksi Puerto Ricoa. Vuonna 1832 saaren kuvernööriksi asetettiin ranskalainen Teófilo José Jaime María le Guillou. Saarta alettiin kehittää ja vuonna 1843 perustettiin saaren ensimmäinen kaupunki, Espanjan kuningatar Isabella II:n mukaan nimetty Isabel Segunda. Saarelle perustettiin myös suuria sokeriruokoplantaaseja ja niille työläisiksi tuotiin suuri joukko orjia etenkin brittien hallitsemilta Karibian saarilta.


title: Vieques

text: Vieques liitettiin Yhdysvaltoihin muun Puerto Ricon yhteydessä Pariisin rauhan nojalla vuonna 1898. 1920- ja 1930-luvuilla sokerin maailmanmarkkinahinnat romahtivat ja suuri osa Viequesin asukkaista muutti muualle. Toisen maailmansodan aikana Yhdysvaltain laivasto osti lähes kaksi kolmannesta saaresta ja sodan jälkeen saarta käytettiin pommien, ohjusten ja muiden aseiden testialueena. Saaren käyttö laivaston testialueena herätti protesteja Puerto Ricolla, jotka saivat kansainvälistä huomiota vasta vuonna 1999, kun paikallinen Viequesin asukas David Sanes sai surmansa tulialueella. Laivasto lopetti Viequesin käytön vuonna 2003, jättäen monet työttömiksi.


title: Vieques

text: Vuoden 2015 arvion mukaan saarella oli yhteensä 8 950 asukasta, eli hieman vähemmän kuin vuoden 2010 väestönlaskennassa, jolloin asukkaita oli 9 301. Saaren asukkaista 39,1 % elää köyhyysrajan alapuolella.


title: Dee Brown

text: Dorris Alexander "Dee" Brown (2. helmikuuta 1908 – 12. joulukuuta 2002) oli yhdysvaltalainen kirjailija ja historioitsija. Hänen tunnetuin teoksensa on vuonna 1970 julkaistu "Haudatkaa sydämeni Wounded Kneehen" ("Bury My Heart at Wounded Knee"), joka kertoo intiaanien ja Yhdysvaltain välisistä väkivaltaisuuksista 1800-luvun lopulla. Kirja toi intiaanien näkökulman viralliseen historiankirjoituksen.


title: Dee Brown

text: Brown kasvoi Arkansasissa, jossa hän ystävystyi monien intiaanien kanssa ja alkoi vähitellen ymmärtää, että populaarikulttuurin antama kuva intiaaneista ei vastannut todellisuutta. Hän työskenteli jonkin aikaa lehtimiehenä ja sen jälkeen opettajana ja kirjastonhoitajana. Hän omistautui kirjoittamiselle jäätyään eläkkeelle vuonna 1973. Brown on julkaissut sekä kauno- että tietokirjallisuutta.


title: Tiibetin lippu

text: Tiibetin lippu oli itsenäisen Tiibetin valtio- ja sotalippu. Nykyisin lippu on käytössä tiibetiläisten kansallislippuna. Sitä käyttää myös Intiassa toimiva Tiibetin pakolaishallitus.


title: Tiibetin lippu

text: Nykymuotoinen Tiibetin lippu on ollut käytössä Tiibetin de facto itsenäisyyden ajasta vuosista 1912-1951 alkaen. Sen keskeinen symboliikka, muun muassa lumileijona, peräytyy kuitenkin 600-luvulle kuningas Songtsen Gambon hallituskauteen. Itsenäisessä Tiibetissä lippua käytettiin alun perin sotilaslippuna. Valtiolippuna se tuli käyttöön mahdollisesti 1920-luvun kuluessa. Toisaalta eräiden tietojen mukaan lippua olisi käytetty pelkästään sotalippuna 13. dalai-laman hallintokauden loppuun, 1930-luvun puoliväliin saakka. Lippua ja sen käyttöä koskevat tiedot ovat itsenäisyyden ajalta hajanaisia ja epävarmoja, sillä Tiibet harjoitti eristäytymispolitiikkaa, ei hakenut itsenäisyydelleen kansainvälistä tunnustusta eikä liittynyt Kansainliittoon tai muihin kansainvälisiin järjestöihin. Lisäksi Kiinan kansantasavallan ja aiemmin myös kansallisen Kiinan johdonmukaisena pyrkimyksenä on myöhemmin ollut ja on edelleenkin Tiibetin itsenäisyyden ja sen symbolien kyseenalaistaminen. Molemmat tekijät on syytä huomioida Tiibetin lipun itsenäisyyden aikaista historiaa koskevia tietoja tulkittaessa. Nykymuotoinen (tai ainakin sitä muistuttava) lippu mainitaan kuitenkin Ranskan ulkoministeriön raportissa vuodelta 1920 Tiibetin valtiolipuksi, Tiibetin valtuuskunta käytti lippua niin ikään vuonna 1947 osallistuessaan New Delhissä pidettyyn kansainväliseen Aasia-kokoukseen. Suomessa vuonna 1949 julkaistussa Otavan koulukartastossa (samoin kuin kartaston uusintapainoksissa aina vuoteen 1966 saakka) lippu esiintyy itsenäisten valtioiden lippuluettelossa Tiibetin kansallislippuna. Vuonna 1957 julkaistussa Mitä-Missä-Milloin 1958 Kansalaisen vuosikirjassa lippu puolestaan esitetään Tiibetin kauppalippuna. Lipun mittasuhteita, värejä tai kuvioita ei itsenäisessä Tiibetissä koskaan vahvistettu. Kommunistisen Kiinan joukot valtasivat Tiibetin vuosien 1950-1951 sodassa ja vuonna 1951 Tiibetin ja Kiinan kansantasavallan edustajat solmivat 17-kohtaisen sopimuksen, jolla Tiibetin hallitus tunnusti Kiinan suvereniteetin Tiibetissä. Käytännössä kommunistinen Kiina ei puuttunut aluksi radikaalisti Länsi-Tiibetin sisäiseen hallintojärjestelmään. Dalai-laman hallinto jatkoi toimintaansa ja myös Tiibetin lipun käyttö sallittiin vuoden 1959 Tiibetin kansannousuun saakka. Kansannousun kukistuttua dalai-lama seuraajineen pakeni Intiaan. Tiibetin lipun hallussapito ja käyttö ovat olleet 1960-luvulta saakka rangaistuksen uhalla kiellettyjä Kiinan hallinnoimassa Tiibetissa ja muualla Kiinan kansantasavallan alueella.


title: Tiibetin lippu

text: Lipun alareunan valkoinen kolmio kuvaa lumipeitteistä Himalajan vuoristoa, jossa Tiibet sijaitsee. Kaksi tyyliteltyä lumileijonaa taas viittaavat hengellisen ja maallisen vallan keskinäiseen harmoniaan. Leijonat kannattelevat jalokiveä, joka kuvaa buddhalaista filosofiaa. Kiven yläpuolella on kolme loistavaa jalokiveä jotka kuvaavat Buddhaa, Dharmaa (Oppia) ja Sanghaa (Pyhiä tai Opin suojelijoita). Huipun takaa loistaa aurinko, joka on onnen, vapauden ja hyvinvoinnin symboli. Auringosta lähtevät 12 sädettä puolestaan kuvaavat Tiibetin alkuperäisiä heimoja. Lipun värit taas viestivät lippua suojelevista nais- ja miespuolisista jumalolennoista. Buddhan aatteiden leviämistä lipussa edustaa kolme kultaista reunustaa. Lipun värejä, kuvioita tai mittasuhteita ei ole koskaan virallisesti vahvistettu, yleensä käytössä olevat liput ovat mittasuhteiltaan 2:3 tai 5:8, mutta muunkinlaisia käytetään.


title: Semiramide (Rossinin ooppera)

text: Semiramide on kaksinäytöksinen Gioachino Rossinin säveltämä ooppera, jonka libreton on kirjoittanut Gaetano Rossi. Libretto pohjautuu Voltairen tragediaan ”Semiramis”, joka puolestaan perustuu legendaan Babylonin Semiramiista ().


title: Semiramide (Rossinin ooppera)

text: Ooppera sai ensi-iltansa Venetsian Teatro La Fenicessä 2. helmikuuta 1823. Semiramide on yhdessä Assurin kanssa onnistunut murhaamaan aiemman aviomiehensä, kuningas Ninon. Semiramiden poika on onnistunut pakenemaan murhaajia ja hän on oopperam aikana menestynyt armeijan sotapäällikkö Arsace, jota hänen äitinsä ei tunnista. Hänet kutsutaan takaisin Babyloniin ja hän on rakastunut Azemaan ja hän on vastahakoinen tulemaan Assuria kuninkuuden tavoittelussa.


title: Semiramide (Rossinin ooppera)

text: Semidamide rakastuu Arsaceen ja julistaa hänet kanssahallitsijakseen ja Azema haluaa naida Idrenon. Kuningas Ninon haamu varoittaa rikoksesta ja ylipappi Oroe kertoo rikoksesta, jonka Semiramide ja Assur ovat tehneet. Arsace tapaa kuningas Ninon haudalla tämän murhaajat ja näkee Assurin surmaavan Semiramiden. Tällöin han viimein julistautuu hallitsijaksi.


title: Kaksoiskansalaisuus

text: Kaksoiskansalaisuudella tarkoitetaan sitä, että yhdellä henkilöllä on kahden tai useamman maan kansalaisuus. Puolet maailman maista sallii kaksoiskansalaisuuden.


title: Kaksoiskansalaisuus

text: Suhtautuminen kaksoiskansalaisuuteen vaihtelee maittain. Ankarimmillaan ensimmäisen kansalaisuuden menettää automaattisesti, jos henkilö vapaaehtoisesti hakee ja saa toisen kansalaisuuden. Tämä tilanne on muun muassa Azerbaidžanissa, Japanissa, Kiinassa, Intiassa ja Norjassa. Vapaaehtoisuusvaatimus merkitsee ainakin Norjassa sitä, että jos henkilö saa automaattisesti (esim. jo syntymän myötä) kaksoiskansalaisuuden henkilö ei menetä Norjan kansalaisuutta. Toisissa valtioissa kuten Etelä-Afrikassa kansalaisuuden saattaa menettää mikäli henkilö saa toisen kansalaisuuden, mutta tähän liittyy harkintaa. Toisena ääripäänä voidaan nähdä valtiot kuten Sveitsi ja Australia, jotka ovat jo pitkään edistäneet ja kannustaneet kansalaisiaan kaksoiskansalaisuuteen. Yksittäistapauksena voidaan myös mainita Sveitsiläiskaartin jäsenet, joille kaksoiskansalaisuus on pakollinen. Sveitsiläiskaartin jäsenten tulee olla sekä Sveitsin, että Vatikaanivaltion kansalaisia.


title: Kaksoiskansalaisuus

text: Kaksoiskansalaisuus on hyväksytty Suomen lainsäädännössä 1. kesäkuuta 2003 alkaen. Näin ollen suomalainen ei menetä Suomen kansalaisuutta, kun hän saa toisen valtion kansalaisuuden. Myöskään ulkomaalaisen ei tarvitse luopua nykyisestä kansalaisuudestaan saadessaan Suomen kansalaisuuden, jos alkuperäinen kotimaa sallii kaksoiskansalaisuuden.


title: Kaksoiskansalaisuus

text: Vuonna 2016 lopussa Suomessa asui vakituisesti 104 997 henkilöä, joilla oli Suomen ja jonkin muun maan kansalaisuus. Heistä 84 673 oli toisen maan kansalaisia, joille myönnettiin Suomen kansalaisuus, kun taas 20 324 oli syntymästään lähtien Suomen kansalaisuuden saaneita henkilöitä, joille myönnettiin toisen maan kansalaisuus.


title: Kaksoiskansalaisuus

text: Suurimmat Suomessa asuvat kaksoiskansalaisuusryhmät vuonna 2016 olivat Suomen ja Venäjän kansalaiset (27 456), Suomen ja Ruotsin kansalaiset (7 380), Suomen ja Somalian kansalaiset (4 650), Suomen ja Viron kansalaiset (4 601) sekä Suomen ja Yhdysvaltain kansalaiset (3 934).


title: Kaksoiskansalaisuus

text: Vuonna 2017 nousi kohu siitä, että joidenkin Suomen ja Venäjän kaksoiskansalaisten pääsyä Suomen turvallisuustietoihin olisi rajoitettu. Suojelupoliisi väitti haluavansa suojella heitä Venäjän kiristykseltä. Supon mukaan Venäjä voi tulkita Suomen valtiolle työskentelevän neuvoneen tai auttaneen Suomea Venäjän turvallisuutta vaarantavassa asiassa, mikä Venäjän rikoslain mukaan johtaisi maanpetossyytteeseen. Helsingin Sanomien artikkelin mukaan kaksoiskansalainen syyllistyy rikokseen, jos hän ei auta Venäjän viranomaisia.


title: Kaksoiskansalaisuus

text: Yhdysvalloissa haetaan ja myönnetään eniten kaksoiskansalaisuuksia maailmassa. Vielä toisen maailmansodan aikaan oli yleistä, että Yhdysvaltain kansalaisen kanssa avioitunut sai automaattisesti myös puolisonsa kansalaisuuden, mutta nykyisin se on melko harvinaista.


title: Kaksoiskansalaisuus

text: Yhdysvaltalainen lainsäädännön mukaan Yhdysvalloissa syntynyt lapsi saa Yhdysvaltojen kansalaisuuden automaattisesti melkein aina. ("ius soli" / "jus soli" käytäntö). Jotta lapsella ei olisi automaattista kansalaisuutta, vanhempien pitää olla muuten Yhdysvaltalaisen lainsäädännön ulkopuolella, kuten esimerkiksi diplomaatit virkatoimissaan diplomaattisilla passeilla.


title: Kuluttaja-asiamies

text: Kuluttaja-asiamies valvoo kuluttajan suojaksi säädetyn lainsäädännön noudattamista. Kilpailu- ja kuluttajaviraston kuluttaja-asioiden vastuualueen ylijohtaja toimii kuluttaja-asiamiehenä. Tällä hetkellä ylijohtajana ja kuluttaja-asiamiehenä toimii Katri Väänänen.


title: Kuluttaja-asiamies

text: Kuluttaja-asiamies voi siirtää ratkaisuvaltaa alaiselleen virkamiehelle asioissa, joissa lain soveltamiskäytäntö on vakiintunut sekä määrätä alaisensa virkamiehen käyttämään puhevaltaansa tai avustamaan kuluttajaa tuomioistuimessa.


title: Kuluttaja-asiamies

text:
Kuluttaja-asiamiehen keskeisenä tehtävänä on valvoa kuluttajansuojalain ja useiden muidenkin kuluttajan suojaksi säädettyjen lakien noudattamista. Valvonta kohdistuu erityisesti markkinoinnin ja sopimusehtojen sekä perinnän lainmukaisuuteen. Valvonnan tavoitteena on, että yritys lopettaa tai muuttaa lainvastaista markkinointiaan tai kohtuuttomia sopimusehtojaan.
Kuluttaja-asiamies ei pääsääntöisesti käsittele yksittäisiä riita-asioita, joissa kuluttaja hakee hyvitystä tavaran tai palvelun virheestä. Näitä tapauksia käsittelevät kuluttajaoikeusneuvojat ja kuluttajariitalautakunta.


title: Kuluttaja-asiamies

text: Kuluttaja-asiamies voi kuitenkin harkintansa mukaan avustaa kuluttajaa yksittäisen riita-asian hoitamisessa, jos sen ratkaisemisella on lain soveltamisen tai kuluttajien yleisen edun kannalta tärkeä merkitys tai jos kyse on tapauksesta, jossa elinkeinonharjoittaja ei noudata kuluttajariitalautakunnan päätöstä.


title: Kuluttaja-asiamies

text: Kuluttaja-asiamies tekee myös esityksiä ja aloitteita lainsäädännön muuttamiseksi.


title: Kuluttaja-asiamies

text:
Kuluttaja-asiamiehen toiminnan ensisijaisena tavoitteena on saada lainvastaisesti toimiva yritys lopettamaan menettelynsä tai muuttamaan sitä vapaaehtoisesti.
Jos yritystä ei saada neuvottelemalla luopumaan lainvastaisesta menettelystä, kuluttaja-asiamiehen on tarvittaessa ryhdyttävä asian edellyttämiin pakkotoimiin tai saatettava asia tuomioistuimen käsiteltäväksi. Käytännössä näissä tilanteissa tulee kyseeseen uhkasakolla tehostetun kiellon määrääminen. Kieltoasian ratkaisee markkinaoikeus kuluttaja-asiamiehen tekemän hakemuksen perusteella. Markkinaoikeus voi antaa kiellon myös väliaikaisena, jolloin se on voimassa, kunnes asia on lopullisesti ratkaistu.


title: Kuluttaja-asiamies

text: Kuluttaja-asiamies voi itse määrätä kiellon asiassa, joka ei ole lain soveltamisen kannalta tai muuten merkitykseltään huomattava. Kielto raukeaa, jos yritys ilmoittaa annetussa määräajassa vastustavansa kiellon määräämistä.


title: Kuluttaja-asiamies

text: Aiemmin kuluttaja-asiamiehenä ovat toimineet Antti Neimala, Päivi Hentunen, Marita Wilska, Erik Mickwitz ja Gerhard af Schulten.


title: Marknesse

text: Marknesse on asutuskeskus Flevolandin provinssissa, Alankomaissa. Marknesse on osa Noordoostpolderin kuntaa. Vuonna 2006 Marknessessa oli 3 910 asukasta, joista naisia oli 1 950 ja miehiä 1 960. Asukkaista 21 prosenttia oli 0–15-vuotiaita, 12 % 15–25-vuotiaita, 26 % 25–45-vuotiaita, 26 % 45–65-vuotiaita ja loput 14 % yli 65-vuotiaita.


title: Marknesse

text: Marknesse sijaitsee noin 7,5 kilometriä itään kunnan keskuksesta, Emmeloordista. Linnuntietä Marknessesta on matkaa Luttelgeestiin 3,9 km, Kraggenburgiin 6 km, Blankenhamiin 6 km ja Kuinreen 7,7 km.


title: Marknesse

text: Rakennettua aluetta kylässä oli vuonna 2001 0,88 km² ja alueella oli 1 123 asuntoa.


title: Sibylla (antiikin uskonnot)

text: Sibyllat olivat muinaisessa Kreikassa ja Roomassa jumalallisen hurmoksen vallassa toimivia naisennustajia, oraakkeleita. Sibylloja on yleensä mainittu kymmenen, joiden oraakkelit sijaitsivat eri puolilla Välimeren maailmaa. Roomalainen kirjailija Varro mainitsee seuraavat sibyllat:Kuuluisin ja kirjallisuudestakin tutuin on Cumaen sibylla. Hän tarjosi pyhiä kirjoja Rooman viimeiselle kuninkaalle Tarquinius Superbukselle. Superbus kuitenkin asennoitui tähän ivallisesti, jolloin sibylla sytytti osan kirjoista tuleen eikä suostunut sammuttamaan niitä ennen kuin kuningas suostui maksamaan pyydetyn hinnan. Taru kertoo, että silloin oli alkuperäisestä yhdeksästä kirjasta jäljellä vielä kolme. Näitä niin kutsuttuja "Sibyllan kirjoja" pidettiin Rooman Capitoliumilla Juppiterin temppelissä vuoteen 83 eaa., kunnes tulipalo tuhosi ne. "Sibyllan oraakkelit" puolestaan on myöhempi juutalais-kristillistä alkuperää olevien kirjoitusten kokoelma, joka ei liity "Sibyllan kirjoihin".


title: Sibylla (antiikin uskonnot)

text: Cumaen sibyllan sanotaan olleen tuhatvuotias ja taru kertoo hänen johdattaneen sankari Aineiaan manalaan. Sibyllat on ikuistettu Vatikaanin Sikstiiniläiskappelin freskoihin.


title: Nigerian osavaltiot

text: Nigeria jakautuu 36 osavaltioon ja yhteen liittovaltion pääkaupunkiterritorioon. Osavaltiot jakautuvat 774 paikallishallintoalueisiin. Osavaltioiden suuri määrä, joita maan itsenäistyessä oli vain kolme, kuvastaa maan sekavaa historiaa ja heterogeenisen väestön hallitsemisen vaikeutta hallinnon kaikilla tasoilla.


title: Nigerian osavaltiot

text: Osavaltioiden väkiluvuista ja väestön jakautumisesta eri uskontojen ja etnisten ryhmien välillä on hankalaa saada tietoa. Vuoden 1991 väestönlaskentaa pidetään "vähemmän vinoutuneena" kuin 15 seuraavan vuoden aikana tehtyjä. Vuonna 2006 uskontoa ja etnistä ryhmää koskevat kysymykset jätettiin pois Silti tulokset ovat pitkään olleet "alustavia".


title: Cascade

text: Cascade on suomalainen vuosina 1974-1977 esiintynyt pop-yhtye, jonka ohjelmisto koostui soulahtavasta musiikista ja rhythm and bluesista.


title: Cascade

text: Yhtyeen perustajajäsenet Ami Aspelund, Aimo Jaara, Marjo-Riitta Kervinen ja Kari Kuusamo tutustuivat toisiinsa kierrellessään Dannyn D-tuotannon mukana pitkin Suomea. Ensimmäiseen kokoonpanoon liittyivät myös Tomma Knief ja Roope Koistinen, joiden tilalle myöhemmin tulivat Pekka Leminen ja Heikki Lyttinen.


title: Cascade

text: Ensimmäinen single "Rokkibeibi" / "Toisin käy" julkaistiin vuonna 1974. A-puolen "Rokkibeibi" oli yksi ensimmäisistä suomenkielisistä levytetyistä discokappaleista. Kyseessä oli käännösversio George McCraen hitistä "Rock Your Baby". Keikkailu rajoittui lähinnä Helsinkiin, jossa yhtye saavutti mainetta ohjelmistollaan, joka sisälsi muun muassa Stevie Wonderin tuotantoa.


title: Cascade

text: Seuraavat singlet "Pigallelle jonoon vaan" / "Angie baby" ja "Herra postman" / "Musiikkisielu" ilmestyivät vuonna 1975. "Pigallelle jonoon vaan" oli käännösversio Labelle-yhtyeen discohitistä "Lady Marmalade".


title: Cascade

text: Vuonna 1976 julkaistiin albumi nimeltään "Cascade", joka koostui myös käännöskappaleista. Alkuperäisistä säveltäjistä mainittakoon esimerkiksi Stevie Wonder, John Lennon ja Paul McCartney. Jonkin verran radiosoittoa saivat singlenäkin julkaistut kappaleet "Korvissa soi" ja "Lanteet keinuu", jotka molemmat olivat tyyliltään tuolloin ajankohtaista disco-soulia. Albumin kappaleista neljä oli Marjo-Riitta Kervisen sanoittamia.


title: Cascade

text: Cascade lopetti toimintansa, koska sen jäsenillä oli muitakin projekteja ja erityisesti Ami Aspelund alkoi keskittyä soolouraansa.


title: Hannes Veivo

text: Abraham Johannes (Hannes) Veivo (28. lokakuuta 1907 Oulu – 21. elokuuta 1974 Leningrad, Neuvostoliitto) oli suomalainen näyttelijä ja laulaja. Hän oli yksi eniten käytetyistä suomalaisen elokuvan sivuosien näyttelijöistä.


title: Hannes Veivo

text: Veivon näyttelijänura alkoi 1920-luvun puolivälissä ja vuosikymmenen vaihteessa hän kuului Oulun Työväen Näyttämön kantaviin näyttelijävoimiin. Veivo esiintyi myös useissa muissa teattereissa, etenkin Koiton Näyttämöllä ja sen seuraajaksi perustetussa Helsingin kaupunginteatterissa. Vuonna 1932 hän levytti Columbia-levymerkille kymmenkunta iskelmää, joista tunnetuimmat ovat humppafoksi "Orpo" ja haikea siirtolaisvalssi "Vieraalla maalla". Jatkosodan aikana Veivo palveli viihdytysjoukoissa.


title: Hannes Veivo

text: Ensimmäisen elokuvaroolinsa Veivo teki vuonna 1934 ja esiintyi myöhemmin sivurooleissa yli sadassa elokuvassa. Hänet tunnetaan parhaiten "Pekka Puupää" -elokuvista, "Lumikki ja 7 jätkää" -elokuvasta, jossa hän esitti Uneliasta ja "Lentävä kalakukko" -elokuvasta, missä hän esitti Kello-Kallen roolin. Myös elokuvan "Muhoksen Mimmi" Hitsari-Heikki oli suurempi kuin pelkkä parin kohtauksen sivurooli. Veivon viimeinen rooli oli Risto Jarvan elokuvassa "Yhden miehen sota", joka sai ensi-iltansa vain vuotta ennen Veivon kuolemaa. Peter von Bagh on luonnehtinut Veivoa näyttelijäksi, jolla on tutut ja rauhoittavat, sukulaisenomaiset kasvonpiirteet, muttei yhtään muistettavaa roolisuoritusta.


title: Hannes Veivo

text: Hannes Veivo oli näyttelijä Raili Veivon isä.


title: Lämpötila-anomalioiden kaukokartoitus

text: Lämpötila-anomalialla tarkoitetaan ilmiötä, joka on ympäristöään huomattavasti lämpimämpi. Tällainen kohde voi olla metsäpalo tai muu tulipalo, mutta myös tehtaan piippu tai toimiva tulivuori. Kaukokartoituslaitteet, joilla niitä havaitaan, lentävät tyypillisesti satelliitin mukana.


title: Lämpötila-anomalioiden kaukokartoitus

text: Planckin funktiolla voidaan laskea kohteen radianssin. Vertaamalla palamattoman pinnan (esimerkiksi 280 K) lämpötilan radianssia palavan pinnan (esimerkiksi 400 K) lämpötilan radianssiin aallonpituuden funktiona (katso kuva). Ilmakehä on kuitenkin säteilyä läpäisemätön suurelta osalta lämpösäteilyn aallonpituuksia. Alueella on kuitenkin kaksi ikkuna-aluetta aallonpituuksilla noin 3,5–4 mikrometriä ja noin 10–12 mikrometriä. Kuvasta nähdään kuinka signaali on huomattavasti selkeämpi alueella 3,5–4 mikrometriä, joten instrumentteja, jotka mittaavat tätä aluetta, voidaan käyttää kuumien kohteiden havaitsemiseen. Erityisesti on mainittava EOS-satelliittien MODIS-instrumentti, jota suunniteltaessa palojen havaitseminen otettiin huomioon.


title: Lämpötila-anomalioiden kaukokartoitus

text: Menetelmän esitti ensimmäisenä Dozier 1981 . Anomalia voi olla instrumentin pikseliä huomattavasti pienempikin.


title: Lämpötila-anomalioiden kaukokartoitus

text: Paloja ei voida havaita pilvien läpi.Uusin tutkimus on siirtymässä palojen havaitsemisesta paloissa syntyvän lämpöenergian ja aerosolien havaitsemiseen ja mallintamiseen .


title: Antero Vartia (säveltäjä)

text: Juhani Antero Vartia () oli suomalainen toimittaja. Hän oli lisäksi muusikko ja kevyen musiikin säveltäjä, joka esiintyi myös kotimaisten elokuvien sivuosissa 1930-luvulla.


title: Antero Vartia (säveltäjä)

text: Vartian vanhemmat olivat professori, urheilujohtaja Arvo Antero Vartia ja Niini Johanna Kuutti. Hän pääsi ylioppilaaksi 1934 ja opiskeli Sibelius-akatemiassa (vuoteen 1939 Helsingin konservatorio).


title: Antero Vartia (säveltäjä)

text: Vartia oli Uusi Suomi-lehden ulkomaanosaston toimittajana vuodesta 1937 alkaen. Hän oli lehden kirjeenvaihtajana Kööpenhaminassa 1939, Berliinissä 1940–1941 ja Tukholmassa 1943–1950. Vartia toimi vuodesta 1951 Suomen Lontoon-lähetystön sanomalehtiavustajana.


title: Antero Vartia (säveltäjä)

text: Vartian tunnetuimmat sävellyksensä ovat tangot "Aila" ja "Rantatie". "Aila-tangon" ovat levyttäneet mm. A.Aimo, Reijo Taipale ja Taisto Tammi. "Rantatie" on tullut tunnetuksi mm. Henry Theelin, Erkki Junkkarisen ja Eino Grönin levyttämänä.


title: Antero Vartia (säveltäjä)

text: Antero Vartia on säveltänyt myös elokuvamusiikkia 1930-luvun kotimaisiin elokuviin.


title: Antero Vartia (säveltäjä)

text: Hänet on haudattu Honkanummen hautausmaalle.


title: Alumni

text: Alumnilla ( ’kasvatti’ < "alere" ’ravita’) tarkoitetaan yleensä jossakin oppilaitoksessa aiemmin opiskellutta henkilöä. Sana "alumni" on alun perin monikkomuoto latinankielisestä sanasta "alumnus", joka tarkoittaa suojattia, kasvattia tai oppilasta. Alumnitoiminnalla tarkoitetaan näille henkilöille järjestettävää toimintaa. Alumnitoiminnan tavoitteena voi olla esimerkiksi yhteyden säilyttäminen oppilaitoksen ja sen entisten oppilaiden välillä tai yhteyksien luominen alumnien välille.


title: Alumni

text: Alumnitoiminnalla on pitkät perinteet muun muassa Yhdysvalloissa ja Yhdistyneessä kuningaskunnassa. Suomessa alumnitoiminta on yleistynyt lähinnä korkeakouluissa 1990-luvulta lähtien. Lähes jokaisella ammattikorkeakoululla ja yliopistolla on omat alumniyhdistyksensä, jotka tarjoavat entisille opiskelijoilleen muun muassa täydennyskoulutusta. Korkeakoulujen alumnitapahtumissa jaetaan tietoa uusimmasta tutkimuksesta ja vaihdetaan kuulumisia puolin ja toisin. Myös korkeakoulut hyötyvät, kun alumnit tuovat opetuksen ja tutkimuksen kehittämiseksi kokemuksia työelämästä. Alumnit toimivat myös mentoreina jakamalla omaa asiantuntemustaan ja kontaktejaan alalle tuleville opiskelijoille.


title: Jukka Emil Vanaja

text: Jukka Emil Vanaja on Heikki Vihisen esittämä fiktiivinen henkilö, joka esiintyi kolmessa Kummeli-ryhmän komediallisessa televisiosarjassa: "Lihaksia ja luoteja" (1996), "Lääkärit tulessa" (1998) sekä "Jurismia!" (2002). Pyörätuolissa istunut Vanaja selvisi usein hengissä ja vahingoittumana asioista, jotka olisivat tappaneet normaalin ihmisen.


title: Jukka Emil Vanaja

text: Vanaja liukastui yleisessä saunassa saippuaan ja joutui siten pyörätuoliin. Tapa, jolla Vanaja vammautui, vakuutti arkkiatri Volmari Kuulapään palkkaamaan hänet yksityissairaalansa emeritukseksi sarjassa "Lääkärit tulessa". Vanajan toimenkuvia ovat olleet tämän lisäksi poliisipäällikkö sarjassa "Lihaksia ja luoteja" sekä laamanni sarjassa "Jurismia!".


title: Jukka Emil Vanaja

text: Vanajan ruoansulatuselimistö, kuten myös Vanaja itse on ilmiömäisen karaistunut kestämään lähestulkoon kaikenlaisia sairauksia ja kemikaaleja. Vanaja syö muun muassa jätevedenpuhdistamon lietealtaasta pyydettyä raakaa kalaa, lyijyä kahvissa, bensiiniä, moottoriöljyä ruoan paistamiseen tai pelkästään juomana ja putkenpuhdistusnestettä ilman mainittavia sivuvaikutuksia. Hänellä on myös vatsassaan koteloitunut Mauser M1916 -pistooli, jonka hän epähuomiossa söi opiskeluvuosinaan. Kyseisellä pistoolilla Vanaja ampui vahingossa Volmari Kuulapäätä sarjassa "Lääkärit tulessa". Samassa sarjassa Vanaja oli myös ainut sairaalan henkilökunnasta, joka ei saanut ebolaa. Tämä johtui hänen runsaasta jalkasienestä, jonka ansiosta myös muut paranivat. Vanajan jalkasienestä alettiin tehdä ebolaa parantavia lääketabletteja. Lisäksi hän poistatti kiveksensä eläinlääkäri Väinö Kärsäkkäällä, koska halusi laulaa kuoroharjoituksissa ylä-äänillä. Vanajalla on myös nimeltämainitsemattomia ruoansulatuselinten vaivoja.


title: Jukka Emil Vanaja

text: Vanaja vaikuttaa käyttävän kaikissa sarjoissa samoja vaatteita: harmaat housut ja sukat, kellastunut paita, sekä virttynyt pikakiinnitteinen kravatti, jotka muiden hahmojen reaktioiden perusteella tuoksahtavat jo hieman vähemmän raikkailta. Vanaja hikoaa jatkuvasti, mitä ilmentävät hänen paitansa kainaloiden alla näkyvät isot märät läiskät, huurtuneet silmälasit ja hiestä märkänä kiiltävä kalju.


title: Jukka Emil Vanaja

text: Vanajalla on kumppaninaan Risto-niminen posliinista tehty koira.


title: Elcaset

text: Elcaset on Sonyn 1970-luvulla kehittämä kasettinauhuri, jonka äänenlaatu on paljon C-kasettia parempi. Suomalainen Hifi-lehti totesi huhtikuussa 1979 sen vastaavan laadukkaiden avokelanauhureiden tasoa. Nimi "Elcaset" tulee ilmeisesti sanasta L-cassette, joka on lyhenne sanasta "Large Cassette" eli suomeksi "suuri kasetti". Kasetissa käytettävä nauha oli samanlevyistä kuin avokelanauhureissa käytetty eli 6 mm. Nauhan nopeus oli 9,5 cm/s eli kaksinkertainen verrattuna C-kasettiin.


title: Elcaset

text: Kyseisen laitteen kasetit ovat noin kolme kertaa C-kasettia suurempia. Elcaset-laitteiden valmistus lopetettiin kokonaan 1980-luvulla. Valmistuksen loputtua kaikki Sonyn keskusvarastossa olleet Elcaset-nauhurit myytiin Suomeen.


title: Elcaset

text: Elcaset-nauhureita valmistivat:


title: Peittaus (siemenvilja)

text: Peittaus tarkoittaa siemenviljan käsittelyä peittausaineella, joka on myrkyllinen sienikasvustoa ja tuhohyönteisiä torjumaan tarkoitettu maatalouden torjunta-aine. Peitattu vilja on yleisimmin siemenviljaa, jota ei saa käyttää ruokana tai rehuna peittausaineen myrkyllisyyden takia. Yleensä peitattu vilja värjätään, jotta se olisi helpompi erottaa.


title: Peittaus (siemenvilja)

text: Peittauksessa on perinteisesti käytetty jauhepeittausta, jolloin käsittely on helppoa ja käsittelylaite yksinkertainen (täyttöruuviin kiinnitettävä). Jauhepeittaukseen liittyy kuitenkin kasvanut keuhkosyöpäriski. Nykyään on siirrytty käyttämään nestepeittausta, joka hoidetaan kuivurilla suoraan täyttövaunuun. Nestepeitattu siemen ei pölyä, mikä tekee sen käsittelystä helpompaa allergioista kärsivälle. Nesteellä peitatun siemenen aiheuttama keuhkosyöpäriski on myös pienempi. Tahmea peittausneste on tosin tahrivampaa kuin jauhe.


title: Peittaus (siemenvilja)

text: Neonikotinoidia sisältävien peittausaineiden on epäilty olleen haitallisia pölyttäville hyönteisille kuten mehiläisille ja kimalaisille. Aineen epäillään siirtyvän kasvin varteen, mm. kukan meteen ja heteisiin, joita pölyttäjät hyödyntävät. Mehiläisillä myrkyn on epäilty aiheuttavan suuntavaiston katoamista ja kimalaisilla kuningatarkuolemia ja kasvuhäiriöitä. MTT tutkii asiaa Suomessa yhdessä Eviran, Tukesin, MTK:n, Elintarviketeollisuusliiton, Helsingin yliopiston, Suomen Mehiläishoitajain Liiton sekä Maa- ja metsätalousministeriön kanssa Neomehi-hankkeessa.


title: Turunmaa (saaristolaivasto)

text:
Turunmaa () oli Ruotsin saaristolaivaston sotalaivatyyppi, jonka Fredrik Henrik af Chapman suunnitteli talvella 1760-1761 Karlskronassa. Turunmaa oli neljästä saaristolaivastolle suunnitellusta laivatyypistä toiseksi suurin. Sen kannelle mahtui 43 tykkiä, kuuden viikon juomat ja kahden kuukauden ruoka.
Alus oli soutufregatti, kuten muutkin Chapmanin saaristolaivastolle suunnittelemat alukset. Sitä voitiin soutaa 16 airoparilla. Airoportit sijaitsivat tykkiporttien yläpuolella. Tyyppi oli kolmimastoinen ja kaljuunallinen. Kaleeriin verrattuna alus oli kömpelö ja hidas soudettava, mutta ratkaisu oli kuitenkin ainoa mahdollinen. Näin voitettiin muun muassa Riilahden taistelussa (1714) tappion tuottanut päiväkausien tyven. Lisäksi soutufregatti oli taistelukyvyltään paljon parempi kuin yleensä vain parilla tykillä aseistettu kaleeri.


title: Turunmaa (saaristolaivasto)

text: Luokan alukset olivat:


title: Turunmaa (saaristolaivasto)

text: Tunnetuin Turunmaa-laivatyypin alus lienee "Lodbrok", jonka pienoismalli on Suomenlinnassa Ehrensvärd-museossa. Alus joutui venäläisten haltuun vuonna 1808 ja katosi rekistereistä kymmenkunta vuotta myöhemmin. Viimeiset Turunmaat nähtiin Oolannin sodan aikana. Sen jälkeen ne katosivat historiasta kaikessa hiljaisuudessa vähin erin lisääntyneiden höyryalusten tieltä.


title: Gayniggers from Outer Space

text: Gayniggers from Outer Space (, nimi esitetty myös muodossa "Gay Niggers from Outer Space") on 1992 ensi-iltansa saanut blaxploitaatiohenkinen amatööriscifikomedia, joka kertoo avaruuden halki matkaavista Gayniggerseistä. Sen on ohjannut on tanskalainen Morten Lindberg. Lyhytelokuvassa esiintyvät näyttelijät koostuvat Lindbergin ystäväpiiristä ja tutuista. Elokuvan on tarkoitus käsitellä rasismiin liittyviä tabuja yhdessä paketissa. Sen nimi on parodia Ed Woodin elokuvasta "Plan 9 from Outer Space", jonka eräs työnimi oli "Gravediggers From Outer Space" ('Haudanryöstäjät ulkoavaruudesta'). Kyseessä on myös tabun korostaminen - Tanskassa asuneet homoseksuaalit afrikkalaiset väittivät, että heitä kohdellaan suuntautumuksensa vuoksi kuin he olisivat toiselta planeetalta. Hahmojen nimet ovat lähinnä eriasteisia törkeyksiä englannin ja saksan kielillä. Lisäksi elokuvassa parodioidaan scifi-genren kliseitä, muun muassa mahtipontista alkujuontoa sekä henkilön sädettämistä avaruusaluksesta planeetalle. Myös halpojen scifi-ja toimintaelokuvien usein heikko (jälki)äänitystekniikka on parodian kohde, sillä koko elokuva on dubattu tahallisen kehnosti (lisäksi ainakin Coco P. Dalbert dubbaa itseään).


title: Gayniggers from Outer Space

text: Gayniggersien saapuessa "Ringmusculaturus II" aluksellaan Maan läheisyyteen havaitsevat he Maata kansoittavat kaameat naisolennot. Käyttäen tappavia säteitä ampuvia aseitaan puhdistavat Gayniggersit Maan, vapauttaen miehet naaraiden ikeestä ja jättäen jälkeensä homosuurlähettilään. Kun naiset on hävitetty, aiemmin mustavalkoinen elokuva muuttuu värilliseksi.


title: Jorma Kekki

text: Jorma Kekki (s. 11. huhtikuuta 1963 Helsinki) on tamperelainen runoilija ja shakinpelaaja.


title: Jorma Kekki

text: Kekki voitti shakissa seitsemän joukkue-SM-sarjan kultamitalia vuosien 1984–1995 välillä ja hänelle on myönnetty FIDE-mestarin arvonimi.


title: Jorma Kekki

text: Kekki on ohjannut "Pikku Prinssi" ja "Poltettu oranssi" -näytelmät ja näytellyt muun muassa Kullervon ja Quasimodon rooleja. Hän työskenteli näyttelijänä Petroskoin Kansallisessa teatterissa vuosina 1992–1993.


title: Jorma Kekki

text: Kekki opiskeli kirjoittamista ja lyriikkaa vuosituhannen vaihteessa Viita-akatemiassa ja Oriveden opistossa. Hänen tekstejään on julkaistu Parnassossa ja Kirjossa sekä esitetty "Päivän mietelause" -ohjelmassa. Kekki on Pirkkalaiskirjailijat ry:n ja Elävien Runoilijoiden Seura ry:n jäsen.


title: Jorma Kekki

text: Vuoden 2011 eduskuntavaaleissa Kekki oli Itsenäisyyspuolueen ehdokkaana ja sai 33 ääntä.


title: Tauno Nurmela

text: Tauno Nurmela (4. syyskuuta 1907 Lappee – 27. elokuuta 1985 Turku) oli suomalainen kielitieteilijä ja akateemikko.


title: Tauno Nurmela

text: Nurmela toimi Turun yliopistossa romaanisten kielten professorina vuodesta 1949 vuoteen 1970. Hän toimi myös yliopiston vararehtorina 1953–1960, rehtorina 1960–1970 ja kanslerina 1970–1975. Akateemikon arvon hän sai 1975. Nurmela oli erityisesti Italian kielen ja kulttuurin tuntija. Turun yliopiston päärakennuksen juhlaluentosali, luentosali I, on nimetty Nurmelan mukaan Tauno Nurmela -saliksi. Nurmelan veli oli vuorineuvos Ilmo Nurmela.


title: Tauno Nurmela

text: Nurmela on suomentanut Alberto Moravian teoksia nimellä Kai Vuosalmi.


title: Tauno Nurmela

text: Tauno Nurmelan tuotantoon kuuluvat muun muassa seuraavat teokset:


title: Motora

text: Motora on kansantanssiseura Joensuusta. Motoran nuorten ja lasten ryhmiä ovat Pelmakat, Livakat, Jätkät, Kipakat, Liipukat, Vinhakat, Säpäkät, Suuroset ja Pikkaraiset. Aikuisten ryhmiä on Kirpsakat ja Lupsakat. Yhteensä tanssijoita on noin 170. Lisäksi Motorassa on ollut lapsi-vanhempi-ryhmiä ja iltapäiväharrastekerhoja alakouluilla. Seurassa toimii myös kaikille avoin FolkJam-tanssiliikuntaryhmä. Tanssiryhmien ohjauksesta vastaavat tanssinopettajat sekä koulutetut kansantanssiohjaajat ja vierailevat tanssinopettajat ja koreografit.


title: Motora

text: Lasten ja nuorten ryhmät ovat taiteen perusopetuksen kansantanssiryhmiä, joissa voi opiskella muitakin tanssilajeja, esimerkiksi breikkiä ja unkarilaista kansantanssia.


title: Motora

text: Suomen Nuorisoseurat ry valitsi Motora Vuoden nuorisoseuraksi maaliskuussa 2013. Perustelujen mukaan "Motora on koko ajan uusiutuva, uusiin haasteisiin tarttuva ja kehittyvä nuorisoseura, joka tunnetaan erityisesti vahvana kansantanssiseurana. Toiminta on laadukasta ja tavoitteellista taiteen perusopetusta."


title: Motora

text: Motora nimettiin 2008 Pispalan Sottiisin Vuoden kansantanssiyhtyeeksi, mikä on merkittävin suomalaisille kansantanssiryhmille annettava tunnustus.


title: Motora

text:
Motora sai marraskuussa 2007 opetusministeriön myöntämän valtakunnallisen Lapsenpäivä-palkinnon.
Palkinnon perusteluissa todetaan, että Motorassa on tehty aktiivista opetussuunnitelmien kehittämistyötä, ja Motoran opetussuunnitelmaa käytetään pohjana myös valtakunnallista taiteen perusopetuksen kansantanssin opetussuunnitelmaa kehitettäessä.


title: Motora

text: Tanssijat ovat tehneet yli 20 ulkomaanmatkaa 15 eri maahan: Suomen kaikkien naapurimaiden lisäksi muun muassa Belgiaaan, Tshekkiin, Hollantiin, Italiaan, Saksaan, Espanjaan, Kyprokseen, Ranskaan, Unkariin, Sveitsiin ja Yhdysvaltoihin. Motora on osallistunut useille kansainvälisen folklorefestivaalijärjestön CIOFFin festivaaleille em. maissa.


title: Motora

text: Motora esiintyy kotimaakunnassaan Pohjois-Karjalassa omissa konserteissaan, suurissa ja pienissä juhlissa, toritapahtumissa, kouluissa, tanssituvissa jne. Vuosittain ryhmä osallistuu tärkeimpiin kotimaisiin kansanmusiikkitapahtumiin: 2000-luvulla Motora on esiintynyt muun muassa Kaustisen festivaalilla, Suomen ja Viron Tanssipidoissa, Folklandia-risteilyllä, Kihauksessa, Pispalan Sottiisissa ja Tanssimaniassa.


title: Motora

text: Motoralaiset ovat voittaneet 2000-luvulla useita ripaskan, polkan ja tikkuristin Suomen mestaruuksia.


title: Motora

text: Rauni ja Sakari Riikonen perustivat Motoran vuonna 1968, ja he olivat ohjaajina vuoteen 1993 asti. Seuran juuret ulottuvat vuoteen 1947, jolloin Mönnissä aloitettiin kansantanssiharrastus. 1980-luvulla Motora tunnettiin suomalaisen kansantanssin uudistajana, ja siitä lähtien ryhmälle on ollut leimallista ohjelmiston uusiutuvuus, energinen karjalaisuus ja railakas huumori.


title: Motora

text: Riikosten jälkeen Motoran ohjaajina olivat 1990-luvulla Taina Broman ja Aleksandr Leontjev. Mari Lehikoinen (o.s. Rautiainen) aloitti ohjaajana vuonna 1999, ja hänen aikanaan Motora alkoi kasvaa usean ryhmän kansantanssiseuraksi. Palkattuja ohjaajia ovat olleet Tiina Mensonen (2005-08, Eveliina Nissinen 2009-10, Kaisa Partanen 2011-2012 ja Mitja Pilke (2015-) Vierailevia ohjaajia ovat olleet muun muassa Petri Kauppinen, Milla Korja, Eevi Miettinen, Markku Ryynänen, Jouni Prittinen, Reetta-Kaisa Pirhonen sekä petroskoilaiset Viola Malmi ja Nikolai Vahterov.


title: Motora

text: Motoran nimi on karjalaisesta tanssista nimeltä Motora, joka tarkoittaa jatkuvaa liikettä. Motoran tanssisali Motti sijaitsee Joensuun keskustassa Papinkadulla.


title: Motora

text: Motoran musiikkiyhtye on Rälläkkä, jota johtaa Marko Kotilainen. Rälläkkä julkaisi keväällä 2011 cd-levyn Tangon jälkeen. Vuonna 2018 julkistettiin 50-vuotishistoriikkina kuvateos ”Tanssia ja tarinoita – Motora 50 vuotta”.


title: Motora

text: Nuorisoseura Motora ry kuuluu Pohjois-Karjalan Nuorisoseurojen Liittoon.


title: Motora

text: Motoran Pelmakoissa tanssii noin 20-vuotiaita nuoria. He edustavat Livakoiden ohella Motoran tanssikärkeä.


title: Motora

text: Pelmakat harjoittelee kaksi kertaa viikossa, yhteensä neljä tuntia. Sekaryhmä on jo pitkällä kansantanssin perusteiden hallinnassa, ja haasteena onkin laajentaa tanssimisen ilmaisua ja eri tyylilajien hallintaa. Pelmakoiden ohjelmat ovat jo teknisesti vaativia. Mukana pysyminen edellyttää sitoutumista ryhmään. Pelmakat esiintyy Motoran omien tilaisuuksien lisäksi omilla keikoilla sekä osallistuvat aktiivisesti valtakunnallisiin kansantanssitapahtumiin. Ryhmä on tehnyt ulkomaanmatkoja Norjaan (2008), Unkariin (2010), Italiaan (2012), Hollantiin (2013) sekä Belgiaan (2014).


title: Motora

text: Pelmakat luokiteltiin vuonna 2015 valtakunnallisessa Tanssimylly-kansantanssiluokittelussa mestaruussarjaan 15-20-vuotiaiden sarjassa. Juniorisarjoissa ryhmä on luokiteltu Kalevan Nuorten Liiton luokitteluissa vuonna 2004, 2006 ja 2010 hopeasarjaan ja vuonna 2008 kultasarjaan. Vuonna 2013 valtakunnallisessa Nuorisoseurojen aikuisten kansantanssiluokittelussa luokitus oli valiosarja.


title: Motora

text: Kipakat on yli 14 vuotiaiden ryhmä, joka harjoittelee vähintään kaksi kertaa viikossa. Ryhmä esiintyy Motoran omien tilaisuuksien lisäksi omilla keikoilla ja osallistuu aktiivisesti valtakunnallisiin kansantanssitapahtumiin.


title: Motora

text: Heinäkuussa 2014 Kipakat osallistui festivaaleille Ranskassa.


title: Motora

text: Lupsakat on aikuisryhmä, jossa meno on rennon lupsakkaa. Ryhmässä tanssitaan monipuolisesti kansantansseja katrillista jenkkaan ja sottiisista valssiin.


title: Motora

text: Motoran aikaisempia, 2000-luvulla toimineita ryhmiä ovat olleet Kapsakat, Sähäkät ja Livakat jotka ovat saavuttaneet muun muassa mestaruus- ja kultasarjasijoituksia valtakunnallisissa luokitteluissa. === Livakat vieraili Unkarissa (2005), Norjassa (2008), Saksassa (2010) ja Italiassa (2012, 2014).


title: Motora

text: Seuran edustusryhmä esiintyi Motora-nimellä 2000-luvun alkupuolelle saakka.


title: Diver Down

text:
Diver Down on hard rock -yhtye Van Halenin vuonna 1982 julkaisema viides albumi. Kappaleet ”Pretty Woman”, ”Dancing in the Street” ja ”Secrets” julkaistiin singleinä. Parhaiten niistä menestyi Roy Orbison -cover ”Pretty Woman” Mainstream Rock -listan ykkösenä ja Billboard Hot 100 -listan sijalla 12. Kitaristi Eddie Van Halen ei pitänyt siitä, että albumilla oli jopa neljä coveria. Nämä olivat täysin David Lee Rothin valitsemia, mikä lisäsi kahden jäsenten välillä kitkaa. Albumi on myynyt 4-kertaista platinaa eli yli 4 miljoonaa kappaletta Yhdysvalloissa.Billboard (Pohjois-Amerikka)
Billboard (Pohjois-Amerikka)


title: Philomela

text: Philomela on suomalainen naiskuoro, joka perustettiin vuonna 1984 Helsingissä. Siinä laulaa n. 50 naista, joista osa on musiikin ammattilaisia tai sellaisiksi opiskelevia. Philomelaa on koko sen historian ajan johtanut Marjukka Riihimäki, jolle Tasavallan presidentti myönsi musiikkineuvoksen arvonimen vuonna 2009.


title: Philomela

text: Philomelan esityksiin yhdistyy usein koreografiaa tai muita ulkomusiikillisia elementtejä. Philomela tekee yhteistyötä säveltäjien kanssa ja tilaa vuosittain uusia sävellyksiä ja sovituksia. Omien konserttien lisäksi Philomela esiintyy myös sinfoniaorkesterien kanssa. Esimerkiksi vuonna 2006 kuoro esiintyi kaksi kertaa Helsingin kaupunginorkesterin ja Radion sinfoniaorkesterin kanssa ja kerran Tampere Filharmonian kanssa.


title: Philomela

text: Philomela on voittanut Grand Prix -palkinnon kansainvälisessä Tampereen Sävel -kuorokatselmuksessa vuonna 2001. Kuoro on julkaissut yhteensä seitsemän CD-levyä, joista "Rakkaus repii jäsenet" valittiin vuoden 1999 suomalaiseksi kuorolevyksi. CD-levyjen lisäksi kuoro on julkaissut "Tuulen nostatus" -musiikkivideon.


title: Philomela

text: Philomela esiintyy vuosittain myös ulkomailla. Kuoro on konsertoinut mm. Argentiinassa, Belgiassa, Irlannissa, Japanissa, Kanadassa, Keniassa, Kiinassa, Kuubassa, Norjassa, Ranskassa, Saksassa, Sambiassa, Taiwanilla, Yhdysvalloissa ja Zimbabwessa.


title: Philomela

text:
Ranskassa vuonna 2006 pidetyn Polyfollia -festivaalin jälkeen Philomela sai esiintymiskutsun Festival Vancouveriin Kanadaan elokuussa 2007. Maaliskuussa 2007 Philomela nimettiin Pohjoismaiden Neuvoston myöntämän pohjoismaisen musiikkipalkinnon saajaehdokkaaksi. Vuonna 2009 kuoro valittiin nauhakarsinnan perusteella Yleisradion edustajaksi kansainvälisen Let the Peoples Sing -kilpailun finaaliin, mutta se ei sijoittunut kolmen parhaan joukkoon. Samana vuonna kuoro osallistui Suomessa ensimmäistä kertaa järjestettyyn viihteelliseen Suomen paras kuoro -kilpailuun, ja sijoittui finaalissa toiseksi. Suomen naiskuoroliitto on valinnut Philomelan vuoden kuoroksi vuosina 1990, 1999, 2009 ja 2014. Heinäkuussa 2013 Philomela voitti mestaruuden 74 kuoron kilpailessa Euroopanmestaruudesta Itävallan Grazissa. Heinäkuussa 2014 Philomela voitti kuorojen maailmanmestaruuden Riiassa
naiskamarikuorojen sarjassa.


title: Nick Searcy

text: Nick Searcy (s. 7. maaliskuuta 1959 Pohjois-Carolina) on yhdysvaltalainen näyttelijä.


title: Kulttuurintutkimus

text: Kulttuurintutkimus on monitieteistä ja ensisijaisesti länsimaisen nykykulttuurin tutkimukseen keskittyvää humanistis-yhteiskuntatieteellistä tutkimusta. Siinä on juonteita muun muassa sosiologiasta, kirjallisuustieteestä, mediatutkimuksesta, elokuvateoriasta, naistutkimuksesta, filosofiasta ja taidehistoriasta.


title: Kulttuurintutkimus

text: Kulttuurintutkimus käyttää oppialarajat ylittäviä teorioita ja metodeja. Tutkimuksen kohteena ovat monentyyppiset kulttuuriset käytännöt (post)modernissa globaalistuvassa maailmassa: niin erilaiset kulttuuriset tekstit kuin jokapäiväisen elämän eri puolet, yhtä hyvin sekä omat kuin vieraatkin kulttuurit ja taiteet. Eräs keskeinen tutkimuskohde ovat erilaiset alakulttuurit. Kulttuurintutkimukselle on tyypillistä kehittää kriittisiä välineitä suhteessa kulttuurin tarkasteluun, valtaan, merkitysten tuottamiseen ja levittämiseen. Lisäksi kiinnitetään huomiota itsereflektioon ja -kriittisyyteen sekä uusien, innovatiivisten kysymysten esittämiseen. Kulttuurintutkimus sisältääkin myös tieteenfilosofisia juonteita ja tieteen kritiikkiä.


title: Kulttuurintutkimus

text: Kulttuurintutkimus jaetaan usein kahteen päähaaraan: kulturalismiin ja strukturalismiin.Termi kulttuurintutkimus () on peräisin brittiläiseltä Richard Hoggartilta, joka perusti 60-luvun alussa Birminghamin yliopistoon Birmingham Centre for Contemporary Cultural Studies -nykykulttuurin tutkimuksen laitoksen. Laitosta sittemmin johtanut jamaikalais-brittiläinen sosiologi Stuart Hall on eräs keskeisimpiä kulttuurintutkimuksen parissa toimivista henkilöistä. Myös yhdysvaltalainen Lawrence Grossberg on kulttuurintutkimuksen keskeisiä nykyvaikuttajia. Birmingham Centre for Contemporary Cultural Studies -laitos lakkautettiin vuonna 2002.


title: Kulttuurintutkimus

text: Kulttuurintutkimuksen synnyn kannalta keskeisiä teoksia ovat muun muassa Roland Barthesin "Mytologioita" (1957), Raymond Williamsin "Culture and Society" (1958) ja Richard Hoggartin "The Uses of Literacy" (1957). Kukin teoksista pyrkii omalla tavallaan tarkastelemaan toisen maailmansodan jälkeisiä kulttuurisia ja yhteiskunnallisia muutoksia.


title: Kulttuurintutkimus

text: Joitakin kulttuurintutkimuksen keskeisiä vaikuttajia ennen ja nyt:


title: Puutarhuri

text: Puutarhuri on tutkintonimike henkilölle, joka on suorittanut puutarhatalouden perustutkinnon. Tutkinto antaa yleisen kelpoisuuden ammattikorkeakouluopintoihin sekä kelpoisuuden yliopisto-opintoihin sen mukaan kuin asianomainen yliopisto päättää. Opiskelu kestää peruskoulupohjaisena kolme vuotta (120 ov) johon sisältyy 20 opintoviikkoa työharjoittelua. Opiskelu on mahdollista myös ylioppilaspohjaisena, aikuiskoulutuksena tai oppisopimuskoulutuksena. Tutkintotodistuksen saadakseen nämä henkilöt joutuvat suorittamaan näyttökokeen. Ylioppilas- ja aikuiskoulutuslinjoilla opiskeluaika on lyhyempi kuin peruskoulupohjaisilla linjoilla. Myös näihin opintoihin sisältyy työssäoppimisjakso.


title: Puutarhuri

text: Näyttökokeen suorittaminen ei edellytä alan opintoja tai työkokemusta, vaan niihin voi periaatteessa ilmoittautua kuka tahansa, joka uskoo omaavansa näyttökokeessa vaadittavat tiedot sekä taidot ja näin saada tutkintotodistuksen. Kuitenkin käytännössä lähes kaikki näyttötutkinnon suorittajat ovat hankkineet alan perustaidot työelämässä tai koulun penkillä.


title: Puutarhuri

text: Puutarhatalouden perustutkinnon suuntautumisvaihtoehtoja ovat viherala (viherrakennus), kukka- ja puutarhakauppa-ala sekä viljelyala.


title: Puutarhuri

text: Valmistuneet puutarhurit voivat hakeutua erikoistumaan floristiksi, puisto- tai viljelypuutarhuriksi, arboristiksi (puunhoitaja) yhden vuoden kestävässä ammattitutkintoon valmistavassa koulutuksessa sekä ammattikorkeakouluun hortonomiksi tai yliopistoon siltä osin kuin asianomainen yliopisto päättää. On olemassa myös muita alan ammattitutkintoja, esimerkiksi golfkenttien hoitoon ja viinintuotantoon liittyvät.


title: Puutarhuri

text: Viljelyala:


title: Puutarhuri

text: Kukka- ja puutarhakauppa-ala:


title: Puutarhuri

text: Viherala: